text:
 EIROPAS
 KOMISIJA
 Briselē, 29.5.2015.
 COM(2015) 226 final
 ANNEX 1
 PIELIKUMS
 dokumentam
 Priekšlikums Padomes lēmumam
 par to, lai noslēgtu Pamatnolīgumu par partnerību un sadarbību starp Eiropas
 Savienību un tās dalībvalstīm, no vienas puses, un Mongoliju, no otras puses
 LV LV
 ---pagebreak--- PIELIKUMS
 Pamatnolīgums par partnerību un sadarbību starp Eiropas Savienību un tās
 dalībvalstīm, no vienas puses, un Mongoliju, no otras puses
 EIROPAS SAVIENĪBA, turpmāk "Savienība",
 un
 BEĻĢIJAS KARALISTE,
 BULGĀRIJAS REPUBLIKA,
 ČEHIJAS REPUBLIKA,
 DĀNIJAS KARALISTE,
 VĀCIJAS FEDERATĪVĀ REPUBLIKA,
 IGAUNIJAS REPUBLIKA,
 ĪRIJA,
 GRIEĶIJAS REPUBLIKA,
 SPĀNIJAS KARALISTE,
 FRANCIJAS REPUBLIKA,
 ITĀLIJAS REPUBLIKA,
 KIPRAS REPUBLIKA,
 LATVIJAS REPUBLIKA,
 LIETUVAS REPUBLIKA,
 LUKSEMBURGAS LIELHERCOGISTE,
 UNGĀRIJAS REPUBLIKA,
 MALTA,
 NĪDERLANDES KARALISTE,
 AUSTRIJAS REPUBLIKA,
 POLIJAS REPUBLIKA,
 LV 2 LV
 ---pagebreak--- PORTUGĀLES REPUBLIKA,
 RUMĀNIJA,
 SLOVĒNIJAS REPUBLIKA,
 SLOVĀKIJAS REPUBLIKA,
 SOMIJAS REPUBLIKA,
 ZVIEDRIJAS KARALISTE,
 LIELBRITĀNIJAS UN ZIEMEĻĪRIJAS APVIENOTĀ KARALISTE,
 Līguma par Eiropas Savienību un Līguma par Eiropas Savienības darbību Līgumslēdzējas
 puses, turpmāk tekstā –„dalībvalstis”,
 no vienas puses, un
 MONGOLIJAS VALDĪBA, turpmāk "Mongolija",
 no otras puses,
 turpmāk kopā “Puses”,
 ŅEMOT VĒRĀ tradicionālās draudzības saiknes starp Pusēm un ciešās vēsturiskās, politiskās
 un ekonomiskās saites, kas tās vieno,
 TĀ KĀ Puses piešķir īpašu nozīmi visaptverošām savstarpējām attiecībām,
 TĀ KĀ Puses uzskata, kas šis nolīgums ir daļa no to plašākām un saskanīgākām attiecībām,
 un ņemot vērā nolīgumus, kurus abas Puses ir noslēgušas,
 VĒLREIZ APLIECINOT Pušu apņemšanos ievērot un vēlmi stiprināt demokrātijas principu,
 tiesiskuma, cilvēktiesību un pamatbrīvību, tostarp minoritāšu tiesību, ievērošanu, kā inter alia
 noteikts Apvienoto Nāciju Organizācijas statūtos un Apvienoto Nāciju Organizācijas
 Vispārējā cilvēktiesību deklarācijā, kā arī citos attiecīgos starptautiskos cilvēktiesību
 instrumentos,
 VĒLREIZ APLIECINOT savu apņemšanos īstenot tiesiskuma principu, ievērot starptautiskās
 tiesības, labas pārvaldības principu un apkarot korupciju, kā arī apliecinot vēlmi veicināt
 savas tautas ekonomisko un sociālo progresu, ņemot vērā ilgtspējīgas attīstības principu un
 vides aizsardzības prasības,
 VĒLREIZ APLIECINOT savu vēlmi uzlabot sadarbību Pušu starpā, pamatojoties uz šīm
 kopīgajām vērtībām,
 VĒLREIZ APLIECINOT savu vēlmi sekmēt savu tautu ekonomisko un sociālo attīstību,
 ņemot vērā ilgtspējīgas attīstības principu visos tā aspektos,
 LV 3 LV
 ---pagebreak--- VĒLREIZ APLIECINOT savu apņemšanos sekmēt starptautisko mieru un drošību un
 iesaistīties efektīvās daudzpusējās attiecībās un strīdu miermīlīgā risināšanā, jo īpaši, šajā
 nolūkā sadarbojoties Apvienoto Nāciju Organizācijas sistēmas ietvaros,
 VĒLREIZ APLIECINOT savu vēlmi uzlabot sadarbību politiskos un ekonomikas jautājumos,
 kā arī starptautiskās stabilitātes, tiesiskuma un drošības jomā kā pamata priekšnoteikumu
 ilgtspējīgas sociālās un ekonomiskās attīstības veicināšanai, nabadzības izskaušanai un
 Tūkstošgades attīstības mērķu sasniegšanai,
 TĀ KĀ Puses uzskata terorismu par draudu pasaules drošībai un vēlas pastiprināt dialogu un
 sadarbību cīņā pret terorismu saskaņā ar attiecīgajiem ANO Drošības padomes dokumentiem,
 jo īpaši ANO Drošības padomes 1373. rezolūciju. Eiropas drošības stratēģijā, ko Eiropadome
 pieņēma 2003. gada decembrī, terorisms identificēts kā galvenais drauds drošībai. Šajā
 saistībā Eiropas Savienība ir īstenojusi galvenos pasākumus, tostarp 2001. gadā pieņemto un
 2004. gadā atjaunināto rīcības plānu terorisma apkarošanai, un pēc uzbrukumiem Madridei
 pieņēmusi nozīmīgu 2004. gada 25. marta Deklarāciju par terorisma apkarošanu. Eiropas
 Savienība 2005. gada decembrī pieņēma arī ES Pretterorisma stratēģiju,
 PAUŽOT pilnīgu apņemšanos novērst un apkarot visu veidu terorismu un palielināt sadarbību
 cīņā pret terorismu, kā arī apkarot organizēto noziedzību,
 TĀ KĀ Puses atkārtoti apstiprina, ka efektīvi pretterorisma pasākumi un pasākumi
 cilvēktiesību aizsardzībai ir savstarpēji papildinoši un pastiprinoši,
 VĒLREIZ APLIECINOT, ka vissmagākie noziegumi, par ko norūpējusies starptautiskā
 sabiedrība, nedrīkst palikt nesodīti un ka pret tiem efektīvi jāvēršas, veicot pasākumus valsts
 līmenī un sekmējot globālu sadarbību,
 ŅEMOT VĒRĀ to, ka Starptautiskās Krimināltiesas izveide un efektīva darbība ir būtisks
 notikums miera un starptautiskā tiesiskuma jomā un ka Eiropas Savienības Padome
 2003. gada 16. jūnijā pieņēma Kopīgo nostāju par SKT, kura tika papildināta ar 2004. gada
 4. februārī pieņemto rīcības plānu,
 TĀ KĀ Pusēm ir kopīgs viedoklis, ka masu iznīcināšanas ieroču izplatīšana un ieroču
 nogādes līdzekļi izraisa nopietnus draudus starptautiskajai drošībai, un tās vēlas stiprināt
 dialogu un sadarbību šajā jomā. Vienprātīgi pieņemtā ANO Drošības padomes
 1540. rezolūcija apstiprina visas starptautiskās sabiedrības apņemšanos cīnīties pret masu
 iznīcināšanas ieroču izplatību. Eiropas Savienības Padome 2003. gada 17. novembrī pieņēma
 ES politiku par ieroču neizplatīšanas politikas iekļaušanu ES attiecībās ar trešām valstīm.
 Eiropadome 2003. gada 12. decembrī arī pieņēma stratēģiju ieroču izplatīšanas apkarošanai,
 TĀ KĀ Eiropadome pauda viedokli, ka kājnieku un vieglie ieroči rada arvien lielākus draudus
 mieram, drošībai un attīstībai, un 2006. gada 13. janvārī pieņēma stratēģiju kājnieku un vieglo
 ieroču un to munīcijas nelikumīgas uzkrāšanas apkarošanai. Šajā stratēģijā Eiropadome
 uzsvēra vajadzību nodrošināt visaptverošu un konsekventu pieeju drošības un attīstības
 politikai,
 PAUŽOT pilnīgu apņemšanos veicināt visus ilgtspējīgas attīstības aspektus, tostarp vides
 aizsardzību un efektīvu sadarbību klimata pārmaiņu apkarošanā, nodrošinātību ar pārtiku, kā
 arī starptautiski atzītu darba un sociālo standartu efektīvu veicināšanu un īstenošanu,
 LV 4 LV
 ---pagebreak--- UZSVEROT attiecību un sadarbības padziļināšanas nozīmību tādās jomās kā
 atpakaļuzņemšana, patvērums un vīzu politika, kā arī migrācijas un cilvēku tirdzniecības
 jautājumu kopīgas risināšanas nozīmību,
 ATKĀRTOTI UZSVEROT tirdzniecības nozīmību to divpusējās attiecībās un jo īpaši
 izejvielu tirdzniecības nozīmību, kā arī uzsverot savas saistības Tirdzniecības un ieguldījumu
 apakškomitejā vienoties par konkrētiem noteikumiem attiecībā uz izejvielām,
 NORĀDOT, ka šā nolīguma noteikumi, kas ietilpst Līguma par Eiropas Savienības darbību
 Trešās daļas V sadaļas darbības jomā, ir saistoši Apvienotajai Karalistei un Īrijai kā
 atsevišķām Līgumslēdzējām pusēm, nevis kā Eiropas Savienības daļām, ja vien Eiropas
 Savienība kopā ar Apvienoto Karalisti un/vai Īriju nav kopīgi paziņojušas Mongolijai, ka
 Apvienotajai Karalistei vai Īrijai noteikumi ir saistoši kā Eiropas Savienības daļai saskaņā ar
 Līgumam par Eiropas Savienību un Līgumam par Eiropas Savienības darbību pievienoto
 21. Protokolu par Apvienotās Karalistes un Īrijas nostāju saistībā ar brīvības, drošības un
 tiesiskuma telpu. Ja Apvienotajai Karalistei un/vai Īrijai noteikumi vairs nav saistoši kā
 Eiropas Savienības daļām saskaņā ar 21. Protokola 4.a pantu, Eiropas Savienība kopā ar
 Apvienoto Karalisti un/vai Īriju nekavējoties informē Mongoliju par jebkādām izmaiņām to
 nostājā, un šādā gadījumā tām nolīguma noteikumi joprojām ir saistoši katrai atsevišķi. Tas
 pats attiecas uz Dāniju saskaņā ar protokolu par Dānijas nostāju, kas pievienots minētajiem
 līgumiem,
 APLIECINOT savu apņemšanos stiprināt pašreizējās Pušu attiecības ar nolūku uzlabot to
 savstarpējo sadarbību un kopējo vēlmi nostiprināt, padziļināt un dažādot Pušu attiecības abas
 Puses interesējošās jomās, pamatojoties uz vienlīdzību, nediskrimināciju un abpusēju
 izdevīgumu,
 IR VIENOJUŠĀS PAR TURPMĀKO.
 I SADAĻA
 BŪTĪBA UN DARBĪBAS JOMA
 1. PANTS
 Vispārīgie principi
 1. Abu Pušu iekšpolitikas un starptautiskās politikas pamatā ir Vispārējā cilvēktiesību
 deklarācijā un citos atbilstošos starptautiskajos cilvēktiesību dokumentos noteikto
 demokrātijas principu un cilvēktiesību, kā arī tiesiskuma principa ievērošana, un tas
 ir nolīguma būtisks elements.
 2. Puses apstiprina tām kopīgās vērtības, kas izklāstītas Apvienoto Nāciju Organizācijas
 Hartā.
 3. Puses apstiprina apņemšanos sekmēt visus ilgtspējīgas attīstības aspektus,
 sadarboties, lai risinātu ar klimata pārmaiņām un globalizāciju saistītos jautājumus,
 un dot savu ieguldījumu starptautiski atzītu mērķu sasniegšanai attīstības jomā,
 tostarp Tūkstošgades attīstības mērķu sasniegšanai. Puses vēlreiz apstiprina savu
 LV 5 LV
 ---pagebreak--- apņemšanos īstenot augsta līmeņa vides aizsardzību un integrējošas sociālās
 struktūras.
 4. Puses vēlreiz apstiprina savu apņemšanos ievērot 2005. gada Parīzes Deklarāciju par
 palīdzības efektivitāti un vienojas nostiprināt sadarbību ar mērķi vēl vairāk uzlabot
 veikumu attīstības jomā.
 5. Puses vēlreiz apstiprina savu apņemšanos īstenot labas pārvaldības principus, tostarp
 tiesu varas neatkarību, un apkarot korupciju.
 2. PANTS
 Sadarbības mērķi
 Lai stiprinātu savas divpusējās attiecības, Puses apņemas uzturēt visaptverošu dialogu un
 veicināt turpmāku savstarpējo sadarbību visās nozarēs, kurās Pusēm ir abpusējas
 intereses. Puses jo īpaši centīsies:
 a) izveidot sadarbību politiskos un ekonomikas jautājumos visos attiecīgajos
 reģionālajos un starptautiskajos forumos un organizācijās;
 b) izveidot sadarbību starptautiskas nozīmes smagu noziegumu apkarošanā;
 c) izveidot sadarbību masu iznīcināšanas ieroču un kājnieku un vieglo ieroču
 izplatīšanas apkarošanai;
 d) attīstīt tirdzniecību un ieguldījumus Pušu starpā un abām pusēm izdevīgā veidā;
 izveidot sadarbību visās ar tirdzniecību un ieguldījumiem saistītās jomās, kurās abas
 Puses ir ieinteresētas, lai veicinātu tirdzniecības un ieguldījumu plūsmas un novērstu
 šķēršļus tirdzniecībai un ieguldījumiem;
 e) izveidot sadarbību tiesiskuma, brīvības un drošības jomā, tostarp tiesiskuma un
 tiesiskās sadarbības, datu aizsardzības, migrācijas jomā, cilvēku kontrabandas un
 tirdzniecības, organizētās noziedzības, terorisma, starptautisku noziegumu,
 nelikumīgi iegūtu līdzekļu legalizācijas un nelegālo narkotiku apkarošanā;
 f) izveidot sadarbību visās pārējās abpusēji interesējošās nozarēs, sevišķi
 makroekonomikas politikas un finanšu pakalpojumu jomā, nodokļu piemērošanas un
 muitas jomā, tostarp nodokļu jomas labā pārvaldībā, rūpniecības politikas un mazo
 un vidējo uzņēmumu jomā, informācijas sabiedrības, audiovizuālajā un plašsaziņas
 līdzekļu jomā, zinātnē un tehnoloģijās, enerģētikas, transporta, izglītības un kultūras
 jomā, vides aizsardzības un dabas resursu jomā, lauksaimniecības un lauku attīstības
 jomā, veselības, nodarbinātības un sociālo lietu, kā arī statistikas jomā;
 g) sekmēt Pušu dalību apakšreģionālās un reģionālās sadarbības programmās, kurās var
 piedalīties otra Puse;
 h) palielināt Pušu nozīmību un atpazīstamību vienai otras reģionā;
 i) veicināt cilvēku savstarpējo saprašanos, izmantojot dažādu nevalstisku struktūru,
 piemēram, ideju laboratoriju, akadēmisko aprindu, pilsoniskās sabiedrības un
 plašsaziņas līdzekļu savstarpēju sadarbību semināru, konferenču, jauniešu apmaiņas
 programmu un citu pasākumu veidā;
 j) veicināt nabadzības izskaušanu saistībā ar ilgtspējīgu attīstību un Mongolijas
 progresējošo integrāciju pasaules ekonomikā.
 LV 6 LV
 ---pagebreak--- 3. PANTS
 Masu iznīcināšanas ieroču izplatīšanas
 un piegādes apkarošana
 1. Puses uzskata, ka masu iznīcināšanas ieroču un to nogādes līdzekļu izplatīšana gan
 valstīm, gan nevalstiskiem dalībniekiem ir vieni no nopietnākajiem draudiem
 starptautiskajai stabilitātei un drošībai.
 2. Tādēļ Puses vienojas sadarboties un dot savu ieguldījumu cīņā pret masu
 iznīcināšanas ieroču un to nogādes līdzekļu izplatīšanu, pilnībā ievērojot un valstī
 īstenojot to pastāvošās saistības, kas izriet no starptautiskajiem atbruņošanās un
 neizplatīšanas līgumiem, kā arī citām starptautiskām saistībām, piemēram, ANO
 Drošības padomes 1540. rezolūcijas. Puses vienojas, ka šis noteikums ir būtiska
 nolīguma sastāvdaļa.
 3. Puses arī vienojas sadarboties cīņā pret masu iznīcināšanas ieroču un to nogādes
 līdzekļu izplatīšanu un sniegt savu ieguldījumu šādā veidā:
 – veicot pasākumus, lai parakstītu vai lai ratificētu visus pārējos starptautiskos
 instrumentus šajā sakarā vai lai tiem atbilstošā gadījumā pievienotos, kā arī lai tos
 pilnībā īstenotu;
 – izveidojot efektīvu valsts eksporta kontroles sistēmu, ar kuras palīdzību pārraudzīt ar
 masu iznīcināšanas ieročiem saistītu eksportu un tranzītu, tostarp veiktu masu
 iznīcināšanas līdzekļu galapatēriņa kontroli divējāda lietojuma tehnoloģijām un
 nodrošinātu efektīvas sankcijas par eksporta kontroles pārkāpumiem.
 4. Puses vienojas izveidot regulāru politisku dialogu, kas papildinās un konsolidēs šos
 elementus. Šis dialogs var notikt reģionālā līmenī.
 LV 7 LV
 ---pagebreak--- 4. PANTS
 Kājnieku un vieglie ieroči
 1. Puses atzīst, ka kājnieku ieroču un vieglo ieroču, kā arī to munīcijas, nelikumīga
 ražošana, pārvadāšana un aprite, kā arī šo ieroču pārmērīga uzkrāšana, slikta
 pārvalde, neatbilstīgi nodrošinātas noliktavas un nekontrolēta izplatīšana joprojām
 nopietni apdraud mieru un starptautisko drošību.
 2. Puses vienojas ievērot un pilnā apjomā pildīt savas saistības attiecībā uz pienākumu
 apkarot kājnieku un vieglo ieroču, tostarp to munīcijas, nelegālu tirdzniecību
 atbilstoši spēkā esošajiem starptautiskajiem nolīgumiem un ANO Drošības padomes
 rezolūcijām, kā arī to saistības saskaņā ar citiem starptautiskiem dokumentiem, kas
 piemērojami šajā jomā, piemēram, ANO Rīcības programmu lai novērstu, apkarotu
 un izskaustu kājnieku ieroču un vieglo ieroču nelikumīgu tirdzniecību visās tās
 izpausmēs.
 3. Puses apņemas sadarboties un nodrošināt savu centienu koordināciju, papildināmību
 un sinerģiju, lai apkarotu kājnieku un vieglo ieroču, tostarp to munīcijas, nelegālu
 tirdzniecību starptautiskā, reģionālā, apakšreģionālā un valstu līmenī, un vienojas
 izveidot regulāru politisku dialogu, kas papildinās un konsolidēs šo apņemšanos.
 LV 8 LV
 ---pagebreak--- 5. PANTS
 Starptautiskas nozīmes smagi noziegumi
 (Starptautiskā krimināltiesa)
 1. Puses vēlreiz apstiprina, ka vissmagākie noziegumi, kas skar starptautisko sabiedrību
 kopumā, nedrīkst palikt nesodīti un ka ir jānodrošina efektīva kriminālvajāšana,
 veicot pasākumus valstu un starptautiskā līmenī, attiecīgos gadījumos iesaistot
 Starptautisko Krimināltiesu. Puses uzskata, ka efektīvi funkcionējošas Starptautiskās
 Krimināltiesas izveidošana ir būtisks notikums miera un starptautiskā tiesiskuma
 jomā.
 2. Puses vienojas sadarboties un vajadzības gadījumā veikt nepieciešamos pasākumus,
 lai pilnībā atbalstītu Romas statūtu un saistīto dokumentu vispārīgumu un integritāti,
 un vienojas stiprināt savu sadarbību ar SKT. Puses apņemas īstenot Romas statūtus
 un veikt vajadzīgos pasākumus, lai ratificētu saistītos dokumentus (piemēram,
 Nolīgumu par SKT privilēģijām un neaizskaramību).
 3. Puses vienojas, ka būtu lietderīgs savstarpējs dialogs par šiem jautājumiem.
 LV 9 LV
 ---pagebreak--- 6. PANTS
 Sadarbība terorisma apkarošanā
 1. Vēlreiz apstiprinot terorisma apkarošanas nozīmi un saskaņā ar piemērojamām
 starptautiskām konvencijām, tostarp starptautiskiem tiesību aktiem humanitāro
 tiesību un cilvēktiesību jomā, kā arī Pušu attiecīgajiem normatīvajiem aktiem, un
 ņemot vērā ANO visaptverošo pretterorisma stratēģiju, kas iekļauta ANO Ģenerālās
 asamblejas 2006. gada 8. septembra Rezolūcijā Nr. 60/288, Puses vienojas
 sadarboties, lai novērstu un apturētu terora aktus.
 2. Puses to nodrošina, jo īpaši:
 a) pilnībā ievērojot ANO Drošības padomes 1373. un 1267. rezolūciju un tām sekojošās
 rezolūcijas, tostarp 1822. rezolūciju, kā arī citas atbilstīgās ANO rezolūcijas, un Pušu
 attiecīgās saistības saskaņā ar atbilstīgajām starptautiskajām konvencijām un
 dokumentiem;
 b) saskaņā ar starptautiskajiem un valstu tiesību aktiem apmainoties ar informāciju par
 teroristiem, teroristu grupām un to atbalsta tīkliem;
 c) apmainoties ar viedokļiem par līdzekļiem un metodēm, ko izmanto terorisma
 apkarošanai, tostarp tehniskās jomās un mācībās, un apmainoties ar pieredzi
 terorisma novēršanā.
 d) sadarbojoties starptautiskās vienprātības padziļināšanā par cīņu pret terorismu,
 tostarp sniedzot terora aktu juridisku definīciju, un jo īpaši darbojoties, lai panāktu
 vienošanos par visaptverošu konvenciju par starptautisko terorismu;
 e) apmainoties ar atbilstošu labāko praksi cilvēktiesību aizsardzībā cīņā pret terorismu.
 f) efektīvi īstenojot un uzlabojot Pušu sadarbību terorisma apkarošanā ASEM ietvaros.
 LV 10 LV
 ---pagebreak--- II SADAĻA
 DIVPUSĒJĀ, REĢIONĀLĀ UN STARPTAUTISKĀ SADARBĪBA
 7. PANTS
 Sadarbība starp Mongoliju un ES attiecībā uz principiem, normām un standartiem
 1. Puses vienojas panākt Eiropas kopējo principu, normu un standartu ievērošanu
 Mongolijā un sadarboties, lai sekmētu informācijas apmaiņu un dalīšanos pieredzē
 nolūkā ieviest un īstenot tos.
 2. Puses cenšas stiprināt dialogu un sadarbību savu iestāžu starpā standartizācijas
 jautājumos, kas pēc Pušu vienošanās var ietvert sadarbības struktūras izveidi, kas
 atvieglos apmaiņu ar ekspertiem, informāciju un pieredzi.
 8. PANTS
 Sadarbība reģionālajās un starptautiskajās organizācijās
 1. Puses apņemas apmainīties ar viedokli un sadarboties reģionālos un starptautiskos
 forumos un organizācijās, piemēram, Apvienoto Nāciju Organizācijā un attiecīgajās
 ANO aģentūrās, programmās un struktūrās, Pasaules Tirdzniecības Organizācijā
 (PTO), Draudzības un sadarbības līguma (TAC) ietvaros, kā arī Āzijas un Eiropas
 sanāksmē (ASEM).
 2. Puses arī vienojas veicināt sadarbību starp ideju laboratorijām, akadēmiskajām
 aprindām, nevalstiskajām organizācijām un plašsaziņas līdzekļiem jomās, uz kurām
 attiecas šis nolīgums. Šāda sadarbība var jo īpaši ietvert mācību programmu
 organizāciju, seminārus, ekspertu apmaiņu, pētījumus un citus pasākumus, par
 kuriem Puses ir vienojušās.
 9. PANTS
 Reģionālā un divpusējā sadarbība
 1. Attiecībā uz katru dialoga un sadarbības nozari saskaņā ar šo nolīgumu, vienlaicīgi
 piešķirot atbilstošu nozīmi jautājumiem divpusējas sadarbības ietvaros, abas Puses
 vienosies veikt attiecīgos pasākumus divpusējā vai reģionālā līmenī, vai abos
 līmeņos vienlaicīgi. Izvēloties atbilstošo sadarbības līmeni, Puses centīsies palielināt
 ietekmi un pastiprināt visu ieinteresēto personu iesaisti, vienlaikus pēc iespējas labāk
 izmantojot pieejamos resursus, ņemot vērā politiskās un institucionālās iespējas un
 nodrošinot saskanību ar citiem pasākumiem, kuros iesaistīta Eiropas Savienība un
 citi ASEM partneri.
 2. Puses var attiecīgā gadījumā izlemt piešķirt finansiālu atbalstu sadarbības
 pasākumiem jomās, uz kurām attiecas nolīgums vai kas ir saistītas ar to, atbilstoši
 Pušu attiecīgajām finanšu procedūrām un resursiem.
 LV 11 LV
 ---pagebreak--- III SADAĻA
 SADARBĪBA ILGTSPĒJĪGAS ATTĪSTĪBAS JOMĀ
 10. PANTS
 Vispārīgi principi
 1. Attīstības sadarbības galvenais mērķis ir samazināt nabadzību, īstenojot
 Tūkstošgades attīstības mērķus ilgtspējīgas attīstības un integrācijas pasaules
 ekonomikā kontekstā. Puses vienojas uzturēt regulāru dialogu par attīstības
 sadarbību, ievērojot savas attiecīgās prioritātes un savstarpēji interesējošās jomas.
 2. Pušu attīstības sadarbības stratēģijas mērķi inter alia ir šādi:
 a) veicināt cilvēkresursu un sociālo attīstību,
 b) panākt ilgtspējīgu ekonomikas izaugsmi,
 c) veicināt vides ilgtspējību, reģenerāciju un labāko praksi, kā arī dabas resursu
 saglabāšanu,
 d) novērst un risināt klimata pārmaiņu sekas,
 e) atbalstīt politiku un instrumentus, kuru mērķis ir dziļāka integrācija pasaules
 ekonomikā un starptautiskās tirdzniecības sistēmā,
 f) īstenot procedūras, lai nodrošinātu atbilstību Parīzes Deklarācijai par palīdzības
 efektivitāti, Akras rīcības plānam un citiem starptautiskiem dokumentiem, kuru
 mērķis ir uzlabot palīdzības sniegšanu un tās efektivitāti.
 LV 12 LV
 ---pagebreak--- 11. PANTS
 Ekonomiskā attīstība
 1. Pušu mērķis ir sekmēt līdzsvarotu ekonomikas izaugsmi, nabadzības samazināšanu
 un sociālekonomisko atšķirību samazināšanu.
 2. Puses apliecina savu apņemšanos sasniegt Tūkstošgades attīstības mērķus un tām
 vēlreiz jāapstiprina sava apņemšanās ievērot 2005. gada Parīzes deklarāciju par
 palīdzības efektivitāti.
 3. Nolīgumā jātiecas arī ietvert saistības attiecībā uz tirdzniecības sociālajiem un vides
 aspektiem, vēlreiz apliecinot, ka tirdzniecībai jāveicina ilgtspējīga attīstība visās tās
 dimensijās un tai ir jāveicina tirdzniecības ekonomiskās, sociālās un vides ietekmes
 izvērtējums.
 LV 13 LV
 ---pagebreak--- 12. PANTS
 Sociālā attīstība
 1. Pušu mērķis ir uzsvērt vajadzību pēc savstarpēji pastiprinošas ekonomikas un
 sociālās politikas, akcentēt pienācīga darba būtisko lomu un uzlikt Pusēm saistības
 atbalstīt sociālo dialogu.
 2. Pušu mērķis ir veicināt Starptautiskās Darba organizācijas (ILO) darba
 pamatstandartu efektīvu īstenošanu un pastiprināt sadarbību nodarbinātības un
 sociālajos jautājumos.
 3. Turklāt Pušu mērķis ir sekmēt politiku, kura ir paredzēta, lai garantētu pārtikas
 pieejamību un piegādes iedzīvotājiem un barības pieejamību un piegādes mājlopiem
 videi nekaitīgā un ilgtspējīgā veidā.
 13. PANTS
 Vide
 1. Puses vēlreiz apstiprina vajadzību pēc vides augsta līmeņa aizsardzības un dabas
 resursu un bioloģiskās daudzveidības, tostarp mežu, saglabāšanas un
 apsaimniekošanas, lai panāktu ilgtspējīgu attīstību.
 2. Pušu mērķis ir sekmēt daudzpusēju vides nolīgumu ratificēšanu, īstenošanu un
 ievērošanu vides jomā.
 3. Pušu mērķis ir pastiprināt sadarbību attiecībā uz pasaules vides jautājumiem, jo īpaši
 klimata pārmaiņām.
 LV 14 LV
 ---pagebreak--- IV SADAĻA
 SADARBĪBA TIRDZNIECĪBAS UN IEGULDĪJUMU JAUTĀJUMOS
 14. PANTS
 Vispārīgie principi
 1. Puses uzsāk dialogu par divpusēju un daudzpusēju tirdzniecību un ar to saistītiem
 jautājumiem, lai stiprinātu divpusējās tirdzniecības attiecības un attīstītu daudzpusēju
 tirdzniecības sistēmu.
 2. Puses apņemas veicināt savstarpējās tirdzniecības attīstību un dažādošanu
 visaugstākajā līmenī un abpusēji izdevīgā veidā. Puses apņemas panākt uzlabotus
 piekļuves nosacījumus tirgum, strādājot pie tā, lai novērstu tirdzniecības šķēršļus, jo
 īpaši, savlaicīgi atceļot ar tarifiem nesaistītus šķēršļus un veicot pasākumus
 caurskatāmības uzlabošanai, ņemot vērā starptautisko organizāciju darbu šajā jomā.
 3. Atzīstot, ka tirdzniecībai būtiska nozīme attīstībā un ka palīdzība tirdzniecības
 atvieglojumu shēmu veidā ir izrādījusies izdevīga jaunattīstības valstīm, Puses cenšas
 palielināt apspriedes par šādu palīdzību pilnīgā saskaņā ar PTO.
 4. Puses viena otrai sniedz informāciju par politikas izmaiņām attiecībā uz tirdzniecību
 un ar tirdzniecību saistītām jomām, piemēram, lauksaimniecības politiku, pārtikas
 nekaitīguma politiku, patērētāju aizsardzības politiku un vides politiku.
 5. Puses veicina dialogu un sadarbību, lai attīstītu attiecības tirdzniecības un
 ieguldījumu jomā, tostarp, lai risinātu komerciālās problēmas un citus jautājumus
 jomās, kas minētas 10. līdz 27. pantā.
 15. PANTS
 Sanitārie un fitosanitārie (SFS) jautājumi
 1. Puses sadarbojas pārtikas nekaitīguma un sanitāro un fitosanitāro jautājumu (SFS)
 jomā, lai aizsargātu cilvēku, dzīvnieku vai floras dzīvību vai veselību Pušu teritorijā.
 2. Puses apspriež un apmainās ar informāciju par to attiecīgajiem pasākumiem, kā
 definēts Pasaules Tirdzniecības organizācijas (PTO) Līgumā par sanitārajiem un
 fitosanitārajiem pasākumiem (SFS), Starptautiskajā augu aizsardzības konvencijā
 (SAAK), Pasaules dzīvnieku veselības organizācijas (OIE) un CODEX Alimentarius
 komisijas (Codex) ietvaros.
 3. Puses vienojas uzlabot savstarpējo izpratni un sadarbību SFS jautājumos un
 dzīvnieku labklājības jomā. Šāda spēju veidošana ir piemērota katras Puses
 vajadzībām un tā jāveic ar mērķi palīdzēt Pusei ievērot otras Puses tiesisko
 regulējumu.
 4. Puses pēc jebkuras Puses pieprasījuma savlaicīgi izveido dialogu par SFS
 jautājumiem, lai izskatītu ar SFS saistītos jautājumus un citus steidzamus saistītus
 jautājumus, uz kuriem attiecas šis pants.
 LV 15 LV
 ---pagebreak--- 16. PANTS
 Tirdzniecības tehniskie šķēršļi (TBT)
 Puses sekmē starptautisko standartu izmantošanu un sadarbojas, un apmainās ar
 informāciju par standartiem, atbilstības novērtējuma procedūrām un tehniskajiem
 noteikumiem, jo īpaši atbilstīgi PTO Nolīgumam par tehniskajiem šķēršļiem
 tirdzniecībā (TBT).
 17. PANTS
 Muitas sadarbība
 1. Puses pievērsīs īpašu uzmanību drošības un drošuma jautājumu aktualizēšanai
 starptautiskajā tirdzniecībā, tostarp transporta pakalpojumiem, efektīvai intelektuālā
 īpašuma tiesību aizsardzībai muitā un līdzsvara nodrošināšanai starp tirdzniecības
 veicināšanas pasākumiem un krāpšanas un nelikumību apkarošanu.
 2. Neierobežojot citas sadarbības formas, kas paredzētas šajā nolīgumā, Puses
 apstiprina ieinteresētību nākotnē noslēgt protokolus par sadarbību un savstarpēju
 palīdzību muitas jomā, izmantojot šajā nolīgumā paredzēto institucionālo satvaru.
 18. PANTS
 Tirdzniecības veicināšana.
 Puses dalās pieredzē un izskata iespējas saistībā ar importa, eksporta, tranzīta un citu
 muitas procedūru vienkāršošanu, palielina muitas un tirdzniecības noteikumu
 pārredzamību, veido mehānismus sadarbībai muitas jomā un savstarpējai
 administratīvai palīdzībai, kā arī meklē iespējas viedokļu saskaņošanai un kopīgai
 rīcībai attiecīgo starptautisko iniciatīvu kontekstā, tostarp saistībā ar tirdzniecības
 veicināšanu.
 19. PANTS
 Ieguldījumi
 Puses sekmē ieguldījumu lielāku plūsmu, attīstot pievilcīgu un stabilu vidi
 savstarpējiem ieguldījumiem ar konsekventa dialoga palīdzību, kura mērķis ir
 uzlabot izpratni un sadarbību ieguldījumu jautājumos, izpētīt administratīvos
 mehānismus, lai veicinātu ieguldījumu plūsmu, un veicināt stabilus, pārredzamus,
 atklātus un nediskriminējošus noteikumus ieguldītājiem.
 LV 16 LV
 ---pagebreak--- 20. PANTS
 Konkurences politika
 Puses sekmē konkurences noteikumu efektīvu izveidi un piemērošanu un
 informācijas izplatīšanu, lai veicinātu caurskatāmību un juridisko noteiktību
 uzņēmumiem, kas darbojas otras Puses tirgū. Pusēm jāapmainās ar viedokļiem par
 jautājumiem saistībā ar darbībām, kas vērstas pret konkurenci un kuras var negatīvi
 ietekmēt divpusējo tirdzniecību un ieguldījumu plūsmas.
 21. PANTS
 Pakalpojumi
 Puses izveido konsekventu dialogu, kas īpaši vērsts uz informācijas apmaiņu par
 Pušu attiecīgajām normatīvajām vidēm, veicinot pieeju abu Pušu tirgiem, sekmējot
 piekļuvi kapitāla un tehnoloģijas avotiem, kā arī veicinot pakalpojumu tirdzniecību
 starp abiem reģioniem un trešo valstu tirgos.
 22. PANTS
 Kapitāla aprite
 Puses cenšas atvieglot kapitāla apriti, lai sekmētu nolīguma mērķus.
 23. PANTS
 Valsts iepirkums
 Pušu mērķis ir noteikt procesuālos noteikumus, tostarp pienācīgus pārredzamības un
 apstrīdēšanas noteikumus, kas atbalsta efektīvas iepirkumu sistēmas izveidi, kas
 veicina optimālu lietderību publiskajos iepirkumos un atvieglo starptautisko
 tirdzniecību.
 Puses strādā, lai panāktu valsts iepirkuma tirgus savstarpēju atvēršanu nolūkā gūt
 savstarpēju labumu.
 24. PANTS
 Pārskatāmība
 Puses atzīst pārredzamības un atbilstīgu procedūru nozīmi Pušu ar tirdzniecību
 saistīto normu pārvaldībā un šajā saistībā vēlreiz apstiprina savas saistības, kā
 izklāstīts 1994. gada VVTT X pantā un VVPT III pantā.
 LV 17 LV
 ---pagebreak--- 25. PANTS
 Izejvielas
 1. Puses vienojas pastiprināt sadarbību un savstarpējas izpratnes veicināšanu
 starp abām Pusēm izejvielu jomā.
 2. Šīs sadarbības un savstarpējās izpratnes veicināšanas ietvaros jāskar tādas
 tēmas kā izejvielu nozares normatīvais regulējums (tostarp ieguves rūpniecības
 ienākumu pārvaldīšana sociālekonomiskajai attīstībai, kā arī vides aizsardzība un
 drošības noteikumi saistībā ar ieguves rūpniecības un izejvielu nozarēm) un izejvielu
 tirdzniecība. Nolūkā sekmēt lielāku sadarbību un savstarpēju izpratni jebkura no
 Pusēm var pieprasīt ad hoc sanāksmes attiecībā uz izejvielu jautājumiem.
 3. Puses atzīst, ka pārredzama, nediskriminējoša, nekropļojoša un uz
 noteikumiem balstīta vide ir vislabākais veids, lai radītu vidi, kas ir labvēlīga ārvalstu
 tiešajiem ieguldījumiem izejvielu ražošanā un tirdzniecībā.
 4. Ņemot vērā attiecīgo Pušu ekonomikas politiku un mērķus, nolūkā sekmēt
 tirdzniecību Puses vienojas veicināt sadarbību attiecībā uz šķēršļu novēršanu
 izejvielu tirdzniecībā.
 5. Pēc jebkuras Puses pieprasījuma jebkuru jautājumu par izejvielu tirdzniecību
 var izvirzīt un apspriest Apvienotās komitejas un apakškomitejas sanāksmēs, kuras ir
 pilnvarotas pieņemt lēmumus par šādiem jautājumiem saskaņā ar 56. pantu, ievērojot
 iepriekšējos punktos izklāstītos principus.
 LV 18 LV
 ---pagebreak--- 26. PANTS
 Reģionālā politika
 Puses veicina reģionālo attīstības politiku.
 27. PANTS
 Intelektuālā īpašuma aizsardzība
 1. Puses vēlreiz apstiprina lielo nozīmi, ko tās piešķir intelektuālā īpašuma tiesību
 aizsardzībai, un apņemas izveidot atbilstīgus pasākumus ar mērķi nodrošināt šādu
 tiesību adekvātu un efektīvu aizsardzību un izpildi, jo īpaši attiecībā uz intelektuālā
 īpašuma tiesību pārkāpumiem.
 Turklāt Puses vienojas pēc iespējas ātrāk noslēgt divpusēju nolīgumu par
 ģeogrāfiskās izcelsmes norādēm.
 2. Puses apmainās ar informāciju un pieredzi par tādiem jautājumiem kā
 intelektuālā īpašuma tiesību prakse, veicināšana, izplatīšana, pilnveidošana, pārvalde,
 saskaņošana, aizsardzība un efektīva piemērošana, šo tiesību pārkāpšanas novēršana,
 cīņa pret viltošanu un pirātismu, īpaši, ar muitas sadarbības un citu atbilstīgu
 sadarbības veidu palīdzību, kā arī šo tiesību kontroles un aizsardzības organizāciju
 dibināšana un stiprināšana. Puses palīdz viena otrai uzlabot intelektuālā īpašuma
 tiesību aizsardzību, izmantošanu un tirdzniecību, balstoties uz Eiropas pieredzi, un
 uzlabot zināšanu izplatīšanu šajā jomā.
 28. PANTS
 Tirdzniecības un ieguldījumu apakškomiteja
 1. Ar šo tiek izveidota Tirdzniecības un ieguldījumu apakškomiteja.
 2. Apakškomiteja palīdz Apvienotajai komitejai tās uzdevumu veikšanā,
 nodarbojoties ar visām tām jomām, kuras aptvertas šajā nodaļā.
 3. Apakškomiteja pieņem savu reglamentu.
 LV 19 LV
 ---pagebreak--- V SADAĻA
 SADARBĪBA TIESISKUMA, BRĪVĪBAS UN DROŠĪBAS JOMĀ
 29. PANTS
 Tiesiskums un tiesiskā sadarbība
 1. Sadarbojoties tieslietu, brīvības un drošības jomā, Puses īpašu uzmanību
 pievērš tiesiskuma nostiprināšanai, iestāžu nostiprināšanai visos tiesībaizsardzības
 līmeņos kopumā un jo īpaši tiesvedības jomā.
 2. Pušu sadarbība ietvers arī savstarpēju informācijas apmaiņu par tiesību
 sistēmām un tiesību aktiem. Puses cenšas attīstīt savstarpēju juridisko palīdzību
 pastāvošā tiesiskā regulējuma ietvaros.
 30. PANTS
 Personas datu aizsardzība
 1. Puses vienojas sadarboties, lai paaugstinātu personas datu aizsardzības pakāpi
 un panāktu atbilstību augstākajiem starptautiskajiem standartiem, piemēram, tiem,
 kas inter alia ir aprakstīti ANO Pamatnostādnēs par elektronisko personas datu datņu
 noteikumiem (ANO Ģenerālās asamblejas 1990. gada 14. decembra Rezolūcija
 45/95).
 2. Sadarbība personas datu aizsardzības jomā var ietvert, inter alia, tehnisko
 palīdzību informācijas un speciālo zināšanu apmaiņas veidā.
 LV 20 LV
 ---pagebreak--- 31. PANTS
 Sadarbība migrācijas jomā
 1. Puses izveido sadarbību, kuras mērķis ir novērst nelegālo imigrāciju un fizisko
 personu ar Puses pilsonību nelegālu klātbūtni otras Puses teritorijā.
 2. Sadarbības ietvaros, lai novērstu nelegālo imigrāciju, Puses vienojas bez
 nepamatotas kavēšanās uzņemt atpakaļ savus valstspiederīgos, kas neatbilst vai vairs
 neatbilst spēkā esošajiem ieceļošanas, uzturēšanās vai dzīvošanas nosacījumiem otras
 Puses teritorijā. Tālab Puses nodrošinās saviem valstspiederīgajiem atbilstošus
 personas dokumentus, kas paredzēti šādiem mērķiem. Ja personai, kura jāuzņem
 atpakaļ, nav nekādu dokumentu vai citu pierādījumu, kas apliecina tās
 valstspiederību, attiecīgās dalībvalsts vai Mongolijas kompetentās diplomātiskās un
 konsulārās pārstāvniecības pēc Mongolijas vai attiecīgās dalībvalsts pieprasījuma
 veic pasākumus, lai intervētu šo personu nolūkā noteikt tās valstspiederību.
 3. ES finansiāli palīdzēs īstenot šo vienošanos, izmantojot attiecīgos divpusējās
 sadarbības instrumentus.
 4. Puses vienojas pēc jebkuras Puses pieprasījuma apspriest nolīgumu starp ES
 un Mongoliju, ar kuru reglamentē konkrētās saistības uzņemt atpakaļ to
 valstspiederīgos, ietverot saistības citu valstu valstspiederīgajiem un
 bezvalstniekiem.
 32. PANTS
 Sadarbība nelegālu narkotiku apkarošanas jomā
 1. Puses sadarbojas, lai nodrošinātu līdzsvarotu pieeju, izmantojot efektīvu
 koordināciju kompetento iestāžu starpā, tostarp veselības, tieslietu, muitas un
 iekšlietu nozarēs un citās attiecīgās nozarēs, ar mērķi samazināt nelegālo narkotiku
 piedāvājumu, kontrabandu un pieprasījumu pēc tām, pienācīgi ņemot vērā
 cilvēktiesības. Šīs sadarbības mērķis ir arī samazināt ar narkotikām saistīto
 kaitējumu, risināt sintētisko narkotiku ražošanas, kontrabandas un lietošanas
 problēmas un panākt to, ka efektīvāk tiek novērsta narkotisko un psihotropo vielu
 nelegālajā ražošanā izmantoto narkotiku prekursoru novirzīšana.
 2. Puses vienojas par nepieciešamajiem sadarbības līdzekļiem šo mērķu
 sasniegšanai. Pasākumi balstās uz vispārīgi atzītiem principiem, kas atbilst
 attiecīgajām starptautiskajām konvencijām, politisko deklarāciju un Īpašo deklarāciju
 par vadlīnijām pieprasījuma pēc narkotikām samazināšanai, ko pieņēma 1998. gada
 jūnijā 20. ANO Ģenerālās asamblejas īpašajā sesijā (UNGASS) par narkotikām, un
 politisko deklarāciju un Rīcības plānu, ko 2009. gada martā pieņēma ANO
 Narkotisko vielu komisijas 52. sanāksmē.
 3. Pušu sadarbība ietver tehnisko un administratīvo palīdzību, jo īpaši šādās
 jomās: valsts tiesību aktu un politikas izstrādē, valsts iestāžu un informācijas centru
 izveidē, atbalsta sniegšanā pilsoniskās sabiedrības pūlēm narkotiku apkarošanas jomā
 un centieniem samazināt pieprasījumu pēc narkotikām un to nodarīto kaitējumu,
 personāla apmācības jomā, izpēti narkotiku jomā; kā arī narkotiku prekursoru, ko
 izmanto nelegālai narkotiku un psihotropo vielu ražošanai, novirzīšanas novēršanā.
 Puses var vienoties iekļaut citas jomas.
 LV 21 LV
 ---pagebreak--- 33. PANTS
 Sadarbība organizētās noziedzības un korupcijas apkarošanā
 Puses vienojas sadarboties, lai apkarotu organizēto noziedzību, ekonomikas un
 finanšu noziegumus, kā arī korupciju. Šādas sadarbības mērķis galvenokārt ir īstenot
 un sekmēt attiecīgos starptautiskos standartus un dokumentus, piemēram, ANO
 Konvenciju cīņai pret starptautisko organizēto noziedzību un tai pievienotos
 protokolus, kā arī ANO Pretkorupcijas konvenciju.
 34. PANTS
 Sadarbība nelikumīgi iegūtu līdzekļu legalizēšanas un terorisma finansēšanas
 apkarošanā
 1. Puses vienojas par vajadzību strādāt un sadarboties, lai novērstu, ka to finanšu
 sistēmas un noteikti ar finansēm nesaistīti uzņēmumi un profesijas tiek izmantotas
 tādu līdzekļu legalizēšanai, kas iegūti jebkādu kriminālu darbību, piemēram,
 narkotiku kontrabandas un korupcijas rezultātā.
 2. Abas Puses vienojas sekmēt tehnisko un administratīvo palīdzību, lai izstrādātu
 un īstenotu noteikumus un efektīvi darbojošos mehānismus nelikumīgi iegūtu
 līdzekļu legalizēšanas un terorisma finansēšanas apkarošanai. Konkrēti, sadarbība
 paredz attiecīgas informācijas apmaiņu attiecīgo tiesību aktu ietvaros un tādu
 atbilstošu standartu pieņemšanu nelikumīgi iegūtu līdzekļu legalizēšanas un
 terorisma finansēšanas apkarošanai, kuri ir līdzvērtīgi standartiem, ko pieņēmusi
 Savienība un šajā jomā aktīvi darbojošās starptautiskās iestādes, piemēram, Finanšu
 darījumu darba grupa (FATF).
 LV 22 LV
 ---pagebreak--- VI SADAĻA
 SADARBĪBA CITĀS NOZARĒS
 35. PANTS
 Sadarbība cilvēktiesību jomā
 1. Puses vienojas sadarboties, lai sekmētu cilvēktiesību veicināšanu un efektīvu
 aizsardzību, tostarp attiecībā uz starptautisko cilvēktiesību instrumentu ratifikāciju un
 īstenošanu.
 2. Šī sadarbība var, cita starpā, ietvert:
 a) atbalsts valstu rīcības plānu izstrādei un īstenošanai cilvēktiesību jomā;
 b) cilvēktiesību ievērošanas veicināšanu un izglītību;
 c) ar cilvēktiesībām saistīto valsts un reģionālo iestāžu stiprināšana;
 d) jēgpilna, visaptveroša dialoga izveide cilvēktiesību jomā;
 e) sadarbības stiprināšana Apvienoto Nāciju Organizācijas ar cilvēktiesībām
 saistītajās institūcijās.
 36. PANTS
 Sadarbība finanšu pakalpojumu jomā
 1. Puses vienojas panākt saskaņotākus kopīgus noteikumus un standartus un
 stiprināt sadarbību ar mērķi uzlabot uzskaites, uzraudzības un normatīvās sistēmas
 banku, apdrošināšanas un citās finanšu jomās.
 2. Puses sadarbojas, lai izstrādātu normatīvo regulējumu, infrastruktūru un
 cilvēkresursus, kā arī, lai Mongolijas kapitāla tirgū ieviestu uzņēmumu pārvaldību un
 starptautiskos grāmatvedības standartus divpusējās sadarbības ietvaros atbilstīgi
 VVPT un PTO saistībām attiecībā uz Savstarpējās saprašanās dokumentu par finanšu
 pakalpojumiem.
 37. PANTS
 Ekonomikas politikas dialogs
 1. Puses vienojas sadarboties, lai veicinātu informācijas apmaiņu par to attiecīgo
 ekonomikas politiku un tendencēm, kā arī pieredzes apmaiņu attiecībā uz
 ekonomikas politikas koordinēšanu reģionālās ekonomiskās sadarbības un
 integrācijas kontekstā.
 2. Puses apņemas padziļināt dialogu starp savām iestādēm ar ekonomiku saistītos
 jautājumos, un tajā pēc Pušu vienošanās var ietvert tādas jomas kā monetārā politika,
 fiskālā politika, tostarp uzņēmumu aplikšana ar nodokļiem, publiskās finanses,
 makroekonomiskā stabilizācija un ārējais parāds.
 3. Puses sadarbojas un veicina savstarpēju izpratni abu Pušu starpā ekonomikas
 dažādošanas un rūpniecības attīstības jomā.
 LV 23 LV
 ---pagebreak--- 38. PANTS
 Laba nodokļu jomas pārvaldība
 Lai stiprinātu un attīstītu saimniecisko darbību, vienlaikus ņemot vērā vajadzību
 izstrādāt atbilstošu normatīvo regulējumu, Puses atzīst un apņemas īstenot nodokļu
 jomas labas pārvaldības principus, kuriem dalībvalstis pievienojušās Savienības
 līmenī. Šajā nolūkā, neierobežojot Savienības un dalībvalstu kompetenci, Puses
 uzlabos starptautisko sadarbību nodokļu jomā, veicinās likumīgu nodokļu ieņēmumu
 iekasēšanu un izstrādās pasākumus iepriekš minēto principu efektīvai īstenošanai.
 39. PANTS
 Rūpniecības politika un MVU sadarbība
 Puses, ņemot vērā to attiecīgo ekonomikas politiku un mērķus, vienojas veicināt
 rūpniecības politikas sadarbību visās jomās, kas tiek uzskatītas par piemērotām, lai
 uzlabotu mazo un vidējo uzņēmumu konkurētspēju, inter alia izmantojot:
 a) informācijas un pieredzes apmaiņu par pamatnosacījumu radīšanu maziem un
 vidējiem uzņēmumiem, lai uzlabotu to konkurētspēju;
 b) sakaru veicināšanu ekonomikas dalībnieku starpā, rosinot kopīgus
 ieguldījumus un izveidojot kopuzņēmumus un informācijas tīklus, jo īpaši ar
 pastāvošo Eiropas Savienības horizontālo programmu palīdzību, un sekmējot
 humanitāro tehnoloģiju (soft technology) un materiālo tehnoloģiju (hard technology)
 apmaiņu starp partneriem;
 c) informācijas sniegšanu, inovāciju veicināšanu un labākās prakses apmaiņu
 saistībā ar piekļuvi finansējumam, tostarp mikrouzņēmumiem un maziem
 uzņēmumiem;
 d) attiecīgo darbību, ko ir izveidojuši Pušu privātie sektori, veicināšanu un
 atbalstu tām;
 e) pienācīga darba, uzņēmējdarbības sociālās atbildības sekmēšanu un atbildīgas
 uzņēmējdarbības prakses, tostarp ilgtspējīga patēriņa un ražošanas, veicināšanu. Šajā
 sadarbībā ņem vērā arī patērētāju perspektīvu, piemēram, produktu informāciju un
 patērētāja nozīmi tirgū;
 f) kopīgus pētniecības projektus atsevišķos rūpniecības apgabalos un sadarbību
 darbā ar standartiem un atbilstības novērtējuma procedūrām un tehniskajiem
 noteikumiem saskaņā ar panākto savstarpējo vienošanos.
 g) palīdzību ar informāciju par ādas apstrādes notekūdeņu attīrīšanas iekārtu
 modernizēšanas metodēm un tehnoloģiju;
 h) informācijas apmaiņu, ieteikumus par partneriem un sadarbības iespējām
 tirdzniecības un ieguldījumu jomā, izmantojot abpusēji pieejamus esošos tīklus;
 i) atbalstu sadarbībai starp abu Pušu privātajiem uzņēmumiem, it īpaši MVU;
 j) iespējas pārrunāt papildu nolīgumu par informācijas apmaiņu, semināriem par
 sadarbības intensificēšanu un citiem veicināšanas pasākumiem starp abu Pušu MVU;
 LV 24 LV
 ---pagebreak--- k) informācijas sniegšanu par tehnisko palīdzību pārtikas un lauksaimniecības
 preču eksportēšanai Eiropas tirgū Eiropas Savienības preferenču sistēmas darbības
 jomas ietvaros.
 40. PANTS
 Tūrisms
 1. Ņemot vērā Pasaules Tūrisma organizācijas Pasaules Tūrisma ētikas kodeksu
 un ilgtspējības principus, kas ir "Vietējā darba kārtība 21" pamatā, Puses veic
 pasākumus, lai uzlabotu informācijas apmaiņu un izveidotu labāko praksi, tādējādi
 nodrošinot līdzsvarotu un ilgtspējīgu tūrisma attīstību.
 2. Puses vienojas attīstīt sadarbību saistībā ar dabas un kultūras mantojuma
 aizsardzību un tā potenciāla palielināšanu, mīkstinot tūrisma negatīvo ietekmi un
 veicinot tūrisma uzņēmējdarbības pozitīvu ieguldījumu vietējo kopienu ilgtspējīgā
 attīstībā, inter alia attīstot ekotūrismu, vienlaikus respektējot vietējo un
 pamatiedzīvotāju kopienu cieņu un intereses, kā arī uzlabojot mācības tūrisma
 nozarē.
 41. PANTS
 Informācijas sabiedrība
 1. Atzīstot, ka informācijas un komunikāciju tehnoloģijas (IKT) ir būtiska
 mūsdienu pasaules sastāvdaļa un ka tām ir svarīga nozīme ekonomikas un sociālajā
 attīstībā, Puses apņemas apmainīties ar viedokli par savu attiecīgo politiku šajā jomā,
 lai veicinātu ekonomikas attīstību.
 2. Sadarbība šajā jomā cita starpā ir vērsta uz:
 a) piedalīšanos visaptverošā reģionālā dialogā par informācijas sabiedrības
 dažādajiem aspektiem, īpaši elektronisko sakaru politiku un regulējumu, tostarp
 universālajiem pakalpojumiem, licencēšanu un vispārējām atļaujām, privātuma un
 personas datu aizsardzību, kā arī pārvaldes iestāžu neatkarību un efektivitāti;
 b) Pušu un Āzijas tīklu un pakalpojumu savstarpējo savienojamību un
 savietojamību;
 c) jaunu informācijas un komunikāciju tehnoloģiju standartizācija un izplatīšana;
 d) Pušu sadarbības veicināšanu pētniecības jomā attiecībā uz informācijas un
 komunikācijas tehnoloģijām;
 e) sadarbību digitālās televīzijas jomā, tostarp pieredzes apmaiņu par ieviešanu,
 normatīvajiem aspektiem un jo īpaši spektra pārvaldību un pētniecību;
 f) sadarbību kopējos pētniecības projektos informācijas un komunikāciju
 tehnoloģiju jomā;
 g) informācijas un komunikācijas tehnoloģiju drošības aspektus, kā arī
 kibernoziedzības apkarošanu;
 h) telekomunikāciju, tostarp radio aparatūras atbilstības novērtējumu,
 i) sadarbību platjoslas tīklu attīstīšanā;
 LV 25 LV
 ---pagebreak--- j) informācijas apmaiņu par informācijas un komunikācijas tehnoloģiju
 konkurences politiku.
 42. PANTS
 Audiovizuālie un plašsaziņas līdzekļi
 Puses rosinās, atbalstīs un atvieglos apmaiņu, sadarbību un dialogu starp to
 attiecīgajām iestādēm un pārstāvjiem audiovizuālo un plašsaziņas līdzekļu jomā. Tās
 vienojas izveidot regulāru dialogu par politiku šajās jomās.
 43. PANTS
 Sadarbība zinātnē un tehnoloģijā
 1. Puses vienojas stiprināt sadarbību zinātnē un tehnoloģiju izstrādē jomās, kurās
 Puses ir savstarpēji ieinteresētas un kas ir savstarpēji izdevīgas.
 2. Šādas sadarbības mērķi ir:
 a) rosināt informācijas un zinātības apmaiņu zinātnes un tehnoloģijas jomā,
 tostarp attiecībā uz politikas un programmu īstenošanu;
 b) veicināt pētniecības partnerības starp Pušu zinātniskajām aprindām,
 pētniecības centriem, universitātēm un ražotājiem;
 c) veicināt pētnieku apmācību un mobilitāti;
 d) rosināt Pušu attiecīgo augstākās izglītības iestāžu, pētniecības centru un
 ražotāju, tostarp mazos un vidējos uzņēmumu, līdzdalību attiecīgās pētniecības un
 tehnoloģijas izstrādes programmās.
 3. Sadarbība var izpausties kā kopīgi pētniecības projekti un zinātnieku apmaiņa,
 tikšanās un mācības, izmantojot starptautiskās mācību un mobilitātes shēmas un
 apmaiņas programmas, pēc iespējas vairāk izplatot pētniecības, mācību un labākās
 prakses rezultātus.
 4. Šie sadarbības pasākumi ir saskaņā ar abu Pušu normatīvajiem aktiem. To
 pamatā ir savstarpīguma, taisnīgas attieksmes un abpusēja izdevīguma principi, un
 tie nodrošina efektīvu intelektuālā īpašuma aizsardzību.
 5. Puses vienojas pielikt visas pūles, lai palielinātu sabiedrības informētību par
 iespējām, ko sniedz attiecīgās sadarbības programmas zinātnes un tehnoloģiju jomā.
 LV 26 LV
 ---pagebreak--- 44. PANTS
 Enerģētika
 1. Puses apņemas pastiprināt sadarbību enerģētikas jomā, lai:
 a) uzlabotu energoapgādes drošību, dažādojot energoresursu piegādes un
 izstrādājot jaunus, ilgtspējīgus, inovatīvus un atjaunojamus enerģijas veidus, inter
 alia biodegvielu un biomasu, vēja un saules enerģiju, kā arī hidroelektroenerģijas
 ražošanu, un atbalstot attiecīgas politikas izstrādi, lai radītu ieguldījumiem labvēlīgus
 apstākļus, vienlīdzīgus nosacījumus atjaunojamajai enerģijai un tās integrāciju
 attiecīgajās politikas jomās;
 b) panāktu enerģijas racionālu izmantošanu, iesaistoties gan pieprasījuma, gan
 piedāvājuma pusei, veicinot energoefektivitāti enerģijas ražošanā, transportēšanā,
 sadalē un galapatēriņā;
 c) sekmētu starptautiski atzītu kodoldrošuma, kodoldrošības, neizplatīšanas
 standartu un aizsargpasākumu piemērošanu;
 d) veicinātu tehnoloģiju nodošanu, kuru mērķis ir ilgtspējīgi ražot un izmantot
 enerģiju;
 e) uzlabotu spēju veidošanu un veicinātu ieguldījumus šajā jomā, pamatojoties uz
 pārredzamiem, nediskriminējošiem un ar tirgu savietojamiem noteikumiem.
 2. Šajā nolūkā Puses vienojas sekmēt saziņu un kopīgu izpēti, lai gūtu abpusēju
 labumu, jo īpaši ar attiecīgo reģionālo un starptautisko satvaru starpniecību.
 Atsaucoties uz 43. pantu un 2002. gadā Johannesburgā notikušās Vispasaules
 sanāksmes par ilgtspējīgu attīstību (WSSD) secinājumiem, Puses norāda vajadzību
 pievērst uzmanību saiknēm starp pieejamu piekļuvi energoapgādes pakalpojumiem
 un ilgtspējīgu attīstību. Šīs darbības var veicināt sadarbībā ar Eiropas Savienības
 Enerģētikas iniciatīvu, kas tika uzsākta WSSD.
 3. Kodolmateriālu tirdzniecība notiek saskaņā ar Eiropas Atomenerģijas kopienas
 dibināšanas līguma noteikumiem. Ja nepieciešams, uz kodolmateriālu tirdzniecību
 attiecina īpaša nolīguma noteikumus, kas noslēdzams starp Eiropas Atomenerģijas
 kopienu un Mongoliju.
 LV 27 LV
 ---pagebreak--- 45. PANTS
 Transports
 1. Puses vienojas sadarboties attiecīgajās transporta politikas jomās, lai uzlabotu
 ieguldījumu iespējas, preču un pasažieru pārvadājumus, veicinātu aviācijas drošumu
 un drošību, apkarotu pirātismu, aizsargātu vidi un palielinātu Pušu transporta sistēmu
 efektivitāti.
 2. Pušu sadarbības mērķis šajā jomā ir veicināt:
 a) informācijas apmaiņu par Pušu attiecīgo transporta politiku un praksi, īpaši
 saistībā ar pilsētu un lauku transportu, aviāciju, transporta loģistiku un vairākveidu
 transporta tīklu savstarpēju savienošanu un savietojamību, kā arī par ceļu, dzelzceļu
 un lidostu pārvaldību;
 b) jautājumus, kas saistīti ar satelītnavigāciju, koncentrējoties uz
 reglamentēšanas, rūpniecības un tirgus attīstības jautājumiem ar abpusēju ieguvumu.
 Šajā saistībā uzmanība tiks pievērsta Eiropas globālajām satelītnavigācijas sistēmām
 EGNOS un Galileo;
 c) dialogu gaisa transporta pakalpojumu jomā ar mērķi izpētīt attiecību attīstību
 tādās jomās kā aviācijas drošums, drošība, vide, gaisa satiksmes pārvaldība,
 konkurences tiesību piemērošana un gaisa transporta nozares ekonomiskā
 reglamentēšana nolūkā atbalstīt normatīvo saskaņošanu un šķēršļu novēršanu
 uzņēmējdarbības veikšanai. Vairāk jāveicina civilās aviācijas sadarbības projekti,
 kuros ir ieinteresētas abas Puses. Pamatojoties uz iepriekš minēto, Puses izpētīs
 ciešākas sadarbības iespējas civilās aviācijas jomā;
 d) siltumnīcas efektu izraisošo gāzu emisijas samazināšanu transporta nozarē;
 e) drošības, drošuma un vides standartu ieviešanu, īpaši attiecībā uz aviāciju,
 saskaņā ar attiecīgajām starptautiskajām konvencijām;
 f) sadarbību atbilstīgos starptautiskos forumos ar mērķi nodrošināt starptautisko
 noteikumu labāku izpildi un panākt šajā pantā noteikto mērķu īstenošanu.
 LV 28 LV
 ---pagebreak--- 46. PANTS
 Izglītība un kultūra
 1. Puses vienojas veicināt izglītības un kultūras sadarbību, kas pienācīgi ņem vērā
 to daudzveidību, lai palielinātu savstarpējo izpratni un zināšanas par abu Pušu
 attiecīgajām kultūrām. Šim nolūkam Puses atbalstīs un veicinās savu kultūras iestāžu
 un pilsoniskās sabiedrības darbību.
 2. Puses cenšas veikt atbilstīgus pasākumus, lai veicinātu kultūras apmaiņu un
 īstenotu kopīgas iniciatīvas dažādās kultūras jomās, tostarp sadarbību kultūras
 mantojuma saglabāšanā, ievērojot kultūras daudzveidību.
 3. Puses vienojas apspriesties un sadarboties attiecīgajos starptautiskajos
 forumos, piemēram, UNESCO, lai sasniegtu kopīgus mērķus un veicinātu kultūru
 daudzveidību, kā arī kultūras mantojuma aizsardzību. Attiecībā uz kultūras
 daudzveidību Puses vienojas arī sekmēt UNESCO 2005. gada 20. oktobrī pieņemtās
 Konvencijas par kultūras izpausmju daudzveidības aizsardzību un veicināšanu
 ratificēšanu un īstenošanu.
 4. Turklāt Puses liek uzsvaru uz pasākumiem, kas paredzēti, lai veidotu saites
 starp Pušu specializētajām aģentūrām un rosinātu apmaiņu ar informāciju, zinātību,
 studentiem, ekspertiem, jauniešiem un jauniešu organizatoriem, un tehniskajiem
 resursiem, izmantojot iespējas, ko piedāvā Eiropas Savienības programmas Āzijā
 izglītības un kultūras jomā, kā arī pieredzi, ko abas Puses ieguvušas šajā jomā. Abas
 Puses vienojas arī veicināt attiecīgo augstākās izglītības programmu, piemēram,
 Erasmus Mundus programmas, īstenošanu nolūkā veicināt sadarbību un augstākās
 izglītības modernizāciju, kā arī rosināt akadēmisko mobilitāti.
 47. PANTS
 Vide, klimata pārmaiņas un dabas resursi
 1. Puses vienojas par nepieciešamību saglabāt un ilgtspējīgā veidā apsaimniekot
 dabas resursus un bioloģisko daudzveidību kā pamatu pašreizējo un nākamo paaudžu
 attīstībai.
 2. Puses vienojas, ka sadarbībai šajā jomā ir jāveicina vides saglabāšana un
 uzlabošana ar mērķi nodrošināt ilgtspējīgu attīstību. Pasaules sammita par ilgtspējīgu
 attīstību rezultāti un attiecīgo vides jomas daudzpusējo nolīgumu īstenošana jāņem
 vērā visos pasākumos, ko veic Puses saskaņā ar šo nolīgumu.
 3. Puses vienojas sadarboties klimata pārmaiņu jomā, lai pielāgotos klimata
 pārmaiņu nelabvēlīgajām sekām, mazinātu siltumnīcas efektu izraisošo gāzu emisijas
 un orientētu savas tautsaimniecības uz ilgtspējīgu izaugsmi ar zemu oglekļa emisiju
 līmeni. Šajā saistībā Puses izpētīs oglekļa tirgus mehānismu izmantojumu.
 4. Puses vienojas sadarboties, lai stiprinātu tirdzniecības un vides politikas
 savstarpējo efektivitāti un veicinātu vides apsvērumu iekļaušanu visās sadarbības
 jomās.
 5. Puses apņemas turpināt un stiprināt sadarbību reģionālajās programmās par
 vides aizsardzību jo īpaši saistībā ar:
 LV 29 LV
 ---pagebreak--- a) informētības veicināšanu par vides jautājumiem un vietējā līmeņa līdzdalības
 uzlabošanu, tostarp pamatiedzīvotāju un vietējo kopienu līdzdalības veicināšanu
 vides aizsardzības un ilgtspējīgas attīstības pasākumos;
 b) klimata pārmaiņu problēmas risināšanu, jo īpaši attiecībā uz ietekmi uz vidi un
 dabas resursiem;
 c) spēju veidošanu līdzdalībai daudzpusējos vides aizsardzības nolīgumos, tostarp
 nolīgumos par bioloģisko daudzveidību, bioloģisko drošību un ķīmiskajiem
 apdraudējumiem, un to īstenošanai;
 d) videi nekaitīgu tehnoloģiju, izstrādājumu un pakalpojumu popularizēšanu un
 ieviešanu, tostarp izmantojot reglamentējošus un ekoloģiski drošus instrumentus;
 e) mežu pārvaldības uzlabošanu, tostarp nelikumīgas mežu izciršanas un ar to
 saistītās tirdzniecības apkarošanu, kā arī ilgtspējīgas mežu apsaimniekošanas
 veicināšanu;
 f) cieto un bīstamo atkritumu, kā arī dzīvu modificētu organismu produktu
 nelikumīgu pārvietošanu pāri robežām;
 g) apkārtējā gaisa kvalitātes uzlabošanu, atkritumu apsaimniekošanu videi
 nekaitīgā veidā, ilgtspējīgu ūdens resursu un ķīmisko vielu apsaimniekošanu, kā arī
 ilgtspējīga patēriņa un ražošanas veicināšanu;
 h) augsnes aizsardzību un saglabāšanu un ilgtspējīgu zemes apsaimniekošanu;
 i) nacionālo parku efektīvu pārvaldību un bioloģiskās daudzveidības teritoriju un
 trauslu ekosistēmu noteikšanu un aizsardzību, ņemot vērā to vietējo un
 pamatiedzīvotāju kopienu intereses, kuri dzīvo šajās teritorijās vai tuvu tām.
 6. Puses rosina savstarpēju piekļuvi savām programmām šajā jomā saskaņā ar
 šādu programmu konkrētajiem noteikumiem:
 a) pārraudzības tīkla izveide ūdens rezervēm un tā modernizēšana;
 b) ūdens atsāļošanas un vēlreizējas izmantošanas tehnoloģijas ieviešana;
 c) ekotūrisma attīstīšana
 48. PANTS
 Lauksaimniecība, mājlopi, zivsaimniecība un lauku attīstība
 Puses vienojas rosināt dialogu attiecībā uz lauksaimniecību, mājlopiem,
 zivsaimniecību un lauku attīstību. Puses apmainīsies ar informāciju un attīstīs
 attiecības saistībā ar:
 a) lauksaimniecības politiku un starptautiskajām pārtikas un lauksaimniecības
 perspektīvām kopumā;
 b) iespējām atvieglot tirdzniecību ar augiem, dzīvniekiem, mājlopiem un to
 produktiem, lai vairāk attīstītu vieglo rūpniecību laukos;
 c) dzīvnieku un mājlopu labklājību;
 d) lauku attīstības politiku;
 e) pieredzes apmaiņu un sadarbības tīkliem starp vietējiem pārstāvjiem vai
 uzņēmējiem, jo īpaši tādās jomās kā pētniecība un tehnoloģiju nodošana;
 LV 30 LV
 ---pagebreak--- f) augu, dzīvnieku un mājlopu veselības un kvalitātes politiku, jo īpaši
 aizsargātām ģeogrāfiskās izcelsmes norādēm;
 g) sadarbības priekšlikumiem un iniciatīvām, kas iesniegtas starptautiskās
 lauksaimniecības organizācijās;
 h) ilgtspējīgas un videi nekaitīgas lauksaimniecības, tostarp labības ražošanas,
 biodegvielas ražošanas attīstību un biotehnoloģiju nodošanu;
 i) augu šķirņu aizsardzību, sēšanas tehnoloģiju, lauksaimniecības
 biotehnoloģijām;
 j) lauksaimniecības un mājlopu datubāžu un informācijas tīkla izstrādi;
 k) mācībām lauksaimniecības un veterinārijas nozarē.
 49. PANTS
 Veselība
 1. Puses vienojas sadarboties veselības jomā, aptverot tādus jautājumus kā
 veselības aizsardzības sistēmas reformēšana, galvenās infekcijas slimības un citi
 draudi veselībai, slimības, kas nav lipīgas, starptautiskus nolīgumus veselības
 aizsardzības jomā, lai uzlabotu veselības aizsardzības apstākļus un uzlabotu
 sabiedrības veselības līmeni.
 2. Sadarbību īsteno, galvenokārt izmantojot:
 a) visaptverošas programmas, kuru mērķis ir veselības nozares sistēmiska
 reforma, tostarp veselības aizsardzības sistēmu, veselības pakalpojumu, veselības
 aizsardzības apstākļu un veselības informācijas uzlabošana;
 b) kopīgiem pasākumiem epidemioloģijas jomā, tostarp sadarbību tādu veselības
 apdraudējumu kā putnu un pandēmiskā gripa, kā arī citu nozīmīgu infekcijas slimību
 savlaicīgā profilaksē;
 c) slimību, kas nav lipīgas, profilaksi un kontroli, izmantojot informācijas un
 labas prakses apmaiņu, sekmējot veselīgu dzīvesveidu, pievēršoties galvenajiem
 veselību noteicošajiem faktoriem, piemēram, uzturam, narkomānijai, alkoholismam
 un smēķēšanai;
 d) starptautisko veselības jomas nolīgumu, piemēram, Vispārējās konvencijas par
 tabakas kontroli un Starptautisko veselības noteikumu īstenošanas veicināšanu.
 50. PANTS
 Nodarbinātība un sociālās lietas
 1. Puses vienojas uzlabot sadarbību nodarbinātības un sociālo lietu jomā, tostarp
 sadarbību jautājumos par reģionālo un sociālo kohēziju, veselību un drošību
 darbavietā, dzimumu līdztiesību un pienācīgu darbu nolūkā stiprināt globalizācijas
 sociālo dimensiju.
 2. Puses atkārtoti apstiprina vajadzību atbalstīt tādu globalizāciju, kas sniedz
 labumu visiem, sekmēt pilnīgu un ražīgu nodarbinātību, kā arī pienācīgas darbavietas
 kā būtisku elementu, lai nodrošinātu ilgtspējīgu attīstību un nabadzības samazināšanu
 saskaņā ar ANO Ģenerālās asamblejas 2005. gada 24. oktobra Rezolūciju 60/1
 LV 31 LV
 ---pagebreak--- (Pasaules augstākā līmeņa sanāksmes rezultāts) un ANO Ekonomikas un sociālo
 lietu padomes augstākā līmeņa sanāksmes 2006. gada jūlija Ministru deklarāciju
 (ANO Ekonomikas un sociālo lietu padome, E/2006/L.8, 2006. gada 5. jūlijs). Puses
 ņem vērā to ekonomiskās un sociālas situācijas attiecīgās iezīmes un atšķirīgo
 raksturu.
 3. Puses vēlreiz apstiprina savas saistības pilnībā ievērot un efektīvi īstenot
 starptautiski atzītus darba un sociālos pamatstandartus, kā paredzēts konkrēti
 1998. gada SDO Deklarācijā par pamattiesībām un principiem darbā un 2008. gada
 SDO Deklarācijā par sociālo taisnīgumu godīgai globalizācijai. Visos pasākumos, ko
 Puses īsteno saskaņā ar šo nolīgumu, tiek ņemta vērā attiecīgo daudzpusējo nolīgumu
 īstenošana sociālajā un nodarbinātības jomā. Puses vienojas sadarboties un attiecīgā
 gadījumā sniegt tehnisko palīdzību, lai ratificētu un efektīvi īstenotu visas SDO
 konvencijas, uz kurām attiecas 1998. gada SDO deklarācija un citas attiecīgās
 konvencijas.
 4. Sadarbības veidi var inter alia ietvert konkrētas programmas un projektus pēc
 savstarpējas vienošanās, kā arī dialogu, sadarbību un iniciatīvas savstarpēju interešu
 jautājumos divpusējā vai daudzpusējā līmenī, piemēram SDO.
 51. PANTS
 Statistika
 1. Puses vienojas veicināt statistikas metožu un prakses, tostarp statistikas
 vākšanas un izplatīšanas, saskaņošanu, tādējādi dodot tām iespēju uz abpusēji
 pieņemama pamata izmantot statistiku par preču un pakalpojumu tirdzniecību un,
 plašākā nozīmē, par jebkuru citu šā nolīguma aptverto jomu, kas ir piemērota
 statistiskas vākšanai, apstrādei, analīzei un izplatīšanai.
 2. Puses vienojas sekmēt tiešas saziņas izveidi starp attiecīgajām iestādēm ar
 mērķi stiprināt draudzīgu sadarbību statistikas jomā, palielināt statistikas iestāžu
 spējas, modernizējot un uzlabojot statistikas sistēmas kvalitāti, stiprināt
 cilvēkresursus, nodrošināt mācības visās nozīmīgajās jomās, kā arī atbalstīt valsts
 statistikas sistēmas, kas izstrādātas saskaņā ar starptautiski atzītu praksi, tostarp
 vajadzīgās infrastruktūras.
 3. Sadarbība aptver savstarpēji interesējošas jomas, uzsverot turpmāk minētās
 jomas.
 I. Ekonomikas statistika:
 a. nacionālie konti,
 b. uzņēmējdarbības statistika un reģistrācija,
 c. lauksaimniecības / zemsaimniecības, lopkopības, lauku attīstības statistika,
 d. vide un derīgo izrakteņu rezerves,
 e. rūpniecība
 f. ārējā tirdzniecība ar precēm un pakalpojumiem,
 g. vairumtirdzniecības un mazumtirdzniecības statistika,
 h. pārskatīšanas politika
 i. pārtikas nodrošinājums
 LV 32 LV
 ---pagebreak--- j. maksājumu bilance.
 II. Sociālā statistika:
 a. dzimumu statistika,
 b. migrācijas statistika,
 c. mājsaimniecību apsekojums.
 III. Informācijas tehnoloģijas:
 a. pieredzes apmaiņa par elektroniskajām tehnoloģijām un metodiku informācijas
 drošības, aizsardzības, uzglabāšanas un privātuma nodrošināšanai, kā arī šīs
 pieredzes ieviešana,
 b. pieredzes apmaiņa par tiešsaistes datubāzes izveidi patērētājiem, kas ir balstīta
 uz lietotājam saprotamu tīmekļa vietni, un apmācība šajā jomā,
 c. atbalsts Mongolijas Valsts statistikas biroja IT speciālistiem informācijas
 datubāzes izveidē,
 d. sadarbība attiecībā uz līdzdalību lietotāju izglītošanā par informācijas datubāzi.
 52. PANTS
 Pilsoniskā sabiedrība
 1. Puses atzīst organizētas pilsoniskās sabiedrības, jo īpaši akadēmisko aprindu,
 nozīmi un potenciālo ieguldījumu dialogā un sadarbības procesā saskaņā ar šo
 nolīgumu un vienojas veicināt efektīvu dialogu ar organizētu pilsonisko sabiedrību
 un tās efektīvu līdzdalību.
 2. Ievērojot katras Puses juridiskos un administratīvos noteikumus, organizēta
 pilsoniskā sabiedrība var
 a) piedalīties politikas veidošanas procesā valsts līmenī atbilstoši demokrātijas
 principiem;
 b) būt informēta par apspriedēm par attīstības un sadarbības stratēģijām un nozaru
 politiku, īpaši jomās, kas uz to attiecas, tai skaitā visos izstrādes procesa posmos, un
 piedalīties šādās apspriedēs;
 c) saņemt finanšu resursus, ciktāl to atļauj katras Puses iekšējie noteikumi, un
 atbalstu spēju veidošanai nozīmīgās jomās;
 d) piedalīties sadarbības programmu īstenošanā jomās, kas uz to attiecas.
 53. PANTS
 Sadarbība valsts un sabiedrības pārvaldes modernizācijā
 Puses vienojas sadarboties, lai modernizētu sabiedrības pārvaldi. Sadarbība šajā jomā
 īpaši cenšas:
 a) uzlabot organizatorisko efektivitāti;
 b) uzlabot iestāžu efektivitāti pakalpojumu sniegšanā;
 c) nodrošināt caurskatāmu valsts resursu apsaimniekošanu un atbildību;
 LV 33 LV
 ---pagebreak--- d) uzlabot tiesisko un institucionālo struktūru;
 e) palielināt kapacitāti politikas izstrādei un īstenošanai (publisko pakalpojumu
 sniegšana, budžeta sastādīšana un izpilde, korupcijas novēršana);
 f) stiprināt tiesu sistēmas; un
 g) reformēt drošības sistēmas.
 54. PANTS
 Sadarbība katastrofu risku vadības jomā
 1. Puses vienojas palielināt sadarbību katastrofu risku vadības jomā, nepārtraukti
 izstrādājot un īstenojot pasākumus, lai samazinātu dabas katastrofu radīto risku
 kopienām un ierobežotu to sekas visos sabiedrības slāņos. Īpaša uzmanība tiek vērsta
 uz preventīvu darbību veikšanu un visaptverošas pieejas piemērošanu dabas
 katastrofu radīto draudu un risku mazināšanai, kā arī neaizsargātības novēršanai.
 2. Sadarbība šajā jomā īpaši ir vērsta uz šādiem programmas elementiem:
 a) katastrofas risku samazināšana vai novēršana un mīkstināšana;
 b) zināšanu pārvaldība, jauninājumi, pētniecība un izglītošana, lai visos līmeņos
 veidotu drošības un elastīguma kultūru;
 c) sagatavotība katastrofām;
 d) politikas izstrāde, institucionālo spēju palielināšana un vienprātības panākšana
 katastrofu pārvaldības jomā;
 e) reaģēšana uz katastrofām;
 f) katastrofu risku izvērtēšana un pārraudzība;
 LV 34 LV
 ---pagebreak--- VII SADAĻA
 SADARBĪBAS LĪDZEKĻI
 55. PANTS
 Sadarbības un finanšu interešu aizsardzības resursi
 1. Puses vienojas darīt pieejamus atbilstīgus resursus, tostarp finanšu līdzekļus,
 ciktāl to ļauj Pušu attiecīgie resursi un noteikumi, lai sasniegtu šajā Nolīgumā
 paredzētos sadarbības mērķus.
 2. Puses vienojas veicināt savstarpējas tehniskās un administratīvās palīdzības
 izstrādāšanu un īstenošanu ar mērķi efektīvi aizsargāt Pušu finanšu intereses
 attīstības palīdzības jomā un citos finansētos sadarbības pasākumos. Puses
 nekavējoties reaģē uz prasību pēc savstarpējas administratīvas palīdzības, ko pauž
 jebkuras Puses tiesu un/vai izmeklēšanas iestādes ar mērķi uzlabot krāpšanas un
 nelikumību apkarošanu.
 3. Puses mudina Eiropas Investīciju banku turpināt tās darbību Mongolijā saskaņā
 ar tās procedūrām un finansēšanas kritērijiem.
 4. Puses īsteno finanšu palīdzības pasākumus saskaņā ar pareizas finanšu vadības
 principiem un sadarbojas, lai aizsargātu Eiropas Savienības un Mongolijas finanšu
 intereses. Puses veic efektīvus pasākumus, lai novērstu un apkarotu krāpšanu,
 korupciju un jebkādas citas pretlikumīgas darbības, inter alia izmantojot savstarpēju
 administratīvo un juridisko palīdzību jomās, uz kurām attiecas šis nolīgums. Jebkurā
 turpmākā nolīgumā vai finanšu instrumentā, kas noslēdzams Pušu starpā, iekļauj
 īpašas finansiālās sadarbības klauzulas attiecībā uz pārbaužu veikšanu uz vietas,
 inspekcijām, kontroli un pret krāpšanu vērstiem pasākumiem, tostarp tiem, ko veic
 Eiropas Birojs krāpšanas apkarošanai (OLAF).
 LV 35 LV
 ---pagebreak--- VIII SADAĻA
 INSTITUCIONĀLAIS SATVARS
 56. PANTS
 Apvienotā komiteja
 1. Puses vienojas saskaņā ar šo nolīgumu izveidot Apvienoto komiteju, kurā
 ietilpst abu Pušu atbilstīgi augsta līmeņa pārstāvji, kuru uzdevumi ir:
 a) nodrošināt šā Nolīguma pareizu darbību un īstenošanu;
 b) noteikt prioritātes saistībā ar šā Nolīguma mērķiem;
 c) sniegt ieteikumus šā nolīguma mērķu veicināšanai.
 2. Lai sasniegtu šā nolīguma mērķus, Apvienotajai komitejai un saskaņā ar
 28. pantu izveidotajai apakškomitejai ir pilnvaras pieņemt lēmumus gadījumos, kas
 paredzēti šajā nolīgumā. Lēmumus sagatavo pēc Pušu savstarpējas vienošanās pēc
 tam, kad ir pabeigtas attiecīgās iekšējās procedūras, kas abām Pusēm vajadzīgas
 nostājas izveidošanai par lēmumiem. Lēmumi ir Pusēm saistoši, un tās veic
 pasākumus, kas vajadzīgi to izpildei.
 3. Apvienotā komiteja parasti tiekas katru gadu pārmaiņus Ulanbatorā un Briselē
 dienā, kas tiek noteikta, savstarpēji vienojoties. Pēc Pušu vienošanās var sasaukt arī
 Apvienotās komitejas ārkārtas sanāksmes. Apvienoto komiteju pēc kārtas vada katra
 no Pusēm. Apvienotās komitejas sanāksmju darba kārtību nosaka, Pusēm savstarpēji
 vienojoties.
 4. Apvienotā komiteja var izveidot specializētās darba grupas, kas tai palīdzētu
 uzdevumu izpildē. Šīs darba grupas Apvienotajai komitejai katrā tās sanāksmē sniedz
 sīkus ziņojumus par savu darbību.
 5. Puses vienojas par to, ka Apvienotās komitejas pienākums ir arī nodrošināt, lai
 pareizi darbotos visi nozaru nolīgumi vai protokoli, kas noslēgti vai kas var tikt
 noslēgti starp Pusēm.
 6. Apvienotā komiteja pieņem savu reglamentu.
 LV 36 LV
 ---pagebreak--- IX SADAĻA
 NOBEIGUMA NOTEIKUMI
 57. PANTS
 Turpmākas attīstības klauzula
 1. Puses pēc abpusējas piekrišanas var paplašināt šo nolīgumu, lai uzlabotu
 sadarbības līmeni, tostarp noslēdzot pie šā nolīguma papildu nolīgumus vai
 protokolus par konkrētām nozarēm vai darbībām.
 2. Attiecībā uz šā Nolīguma piemērošanu jebkura Puse var izteikt ierosinājumus
 par sadarbības jomas paplašināšanu, ņemot vērā pieredzi, kas gūta, īstenojot
 Nolīgumu.
 58. PANTS
 Citi nolīgumi
 Neskarot attiecīgos noteikumus Līgumā par Eiropas Savienību un Līgumā par
 Eiropas Savienības darbību, šis nolīgums un saskaņā ar to veiktās darbības neietekmē
 dalībvalstu pilnvaras iesaistīties divpusējos sadarbības pasākumos ar Mongoliju vai
 attiecīgos gadījumos noslēgt jaunus partnerības un sadarbības nolīgumus ar
 Mongoliju.
 Šis Nolīgums neietekmē to saistību piemērošanu vai īstenošanu, ko attiecīgās Puses
 uzņēmušās attiecībās ar trešām pusēm.
 59. PANTS
 Saistību izpilde
 1. Katra Puse var ziņot Apvienotajai komitejai par novirzēm šā Nolīguma
 piemērošanā vai interpretācijā.
 2. Ja kāda Puse uzskata, ka otra Puse nepilda kādas saistības saskaņā ar šo
 nolīgumu, tā var veikt attiecīgus pasākumus.
 3. Pirms šādi rīkoties, izņemot īpašas steidzamības gadījumos, Puse iesniedz
 Apvienotajai komitejai visu attiecīgo informāciju, kas nepieciešama pilnīgai
 situācijas izpētei, lai rastu risinājumu, kas ir pieņemams visām Pusēm.
 4. Izvēloties pasākumus, priekšroku jādod tādiem, kas vismazāk traucē šā
 nolīguma darbību. Par šādiem pasākumiem nekavējoties ziņo otrai Pusei un par tiem
 apspriežas Apvienotajā komitejā, ja otra Puse to pieprasa.
 5. Šā nolīguma pareizas interpretācijas un praktiskās piemērošanas labad Puses
 vienojas par to, ka ar jēdzienu “īpašas steidzamības gadījumi” 3. punktā saprot
 gadījumu, kad kāda no Pusēm izdarījusi būtisku nolīguma pārkāpumu. Nolīguma
 būtisks pārkāpums ir:
 i) atteikšanās no Nolīguma, ko nesankcionē starptautisko tiesību vispārējie
 noteikumi; vai
 LV 37 LV
 ---pagebreak--- ii) Nolīguma būtisku sastāvdaļu, proti, 1. panta 1. punkta un 3. panta pārkāpums.
 60. PANTS
 Iespējas
 Lai sekmētu sadarbību nolīguma ietvaros, abas Puses piekrīt amatpersonām un
 ekspertiem, kas iesaistīti sadarbības īstenošanā, savu funkciju veikšanai nodrošināt
 vajadzīgās iespējas saskaņā ar abu Pušu iekšējo regulējumu.
 61. PANTS
 Teritoriālā piemērošana
 Šo nolīgumu piemēro, no vienas puses, teritorijā, kurā piemēro Līgumu par Eiropas
 Savienību un Līgumu par Eiropas Savienības darbību saskaņā ar minēto līgumu
 noteikumiem, un, no otras puses, Mongolijas teritorijā.
 62. PANTS
 Pušu definīcija
 Šajā nolīgumā "Puses" ir Savienība vai tās dalībvalstis vai Savienība un tās
 dalībvalstis saskaņā ar to attiecīgajām pilnvarām, no vienas puses, un Mongolija, no
 otras puses.
 63. PANTS
 Stāšanās spēkā un darbības ilgums
 1. Šis nolīgums stājas spēkā tā mēneša pirmajā dienā, kas seko datumam, kurā
 pēdējā Puse paziņojusi otrai par to, ka tiesiskās procedūras, kas nepieciešamas šim
 nolūkam, ir pabeigtas.
 2. Šā nolīguma darbības termiņš ir pieci gadi. Nolīguma darbības termiņu
 automātiski pagarina secīgi par vienu gadu, ja vien kāda no Pusēm sešus mēnešus
 pirms jebkura sekojošā viena gada perioda rakstiski nepaziņo otrai Pusei par tās
 nodomu nepagarināt šo Nolīgumu.
 3. Jebkādus grozījumus šajā nolīgumā izdara, Pusēm vienojoties. Jebkādi
 grozījumi stājas spēkā tikai tad, kad pēdējā Puse ir paziņojusi otrai, ka ir pabeigtas
 visas vajadzīgās formalitātes.
 4. Ja viena Puse ievieš stingrāku tirdzniecības režīmu attiecībā uz izejvielu
 eksportu, piemēram, ieviešot jaunus aizliegumus, ierobežojumus, jebkāda veida
 nodevas vai maksājumus, kas neatbilst 1994. gada VVTT VIII, XI, XX vai
 XXI panta attiecīgo noteikumu prasībām vai nav atļauti saskaņā ar PTO atbrīvojumu,
 vai kuriem nav piekritusi Apvienotā komiteja vai Tirdzniecības un ieguldījumu
 apakškomiteja saskaņā ar 56. pantu, nekā tas režīms, kas ir spēkā nolīguma
 parafēšanas dienā, otra Puse var pieņemt atbilstīgus pasākumus saskaņā ar 59. panta
 3. un 4. punktu.
 LV 38 LV
 ---pagebreak--- 5. Šo nolīgumu var izbeigt viena Puse ar rakstisku denonsēšanas paziņojumu, kas
 iesniegts otrai Pusei. Nolīgumu izbeidz sešus mēnešus pēc tam, kad otra Puse
 saņēmusi paziņojumu.
 64. PANTS
 Paziņojumi
 Paziņojumus, kas veikti saskaņā ar 63. pantu, iesniedz attiecīgi Eiropas Savienības
 Padomes Ģenerālsekretāram un Mongolijas Ārlietu ministrijā.
 65. PANTS
 Autentiskais teksts
 Nolīgums ir sagatavots angļu, bulgāru, čehu, dāņu, franču, grieķu, igauņu, itāliešu,
 latviešu, lietuviešu, maltiešu, nīderlandiešu, poļu, portugāļu, rumāņu, slovāku,
 slovēņu, somu, spāņu, ungāru, vācu, zviedru un mongoļu valodā, un tas ir vienlīdz
 autentisks visās šajās valodās.
 LV 39 LV
 ---documentbreak--- EIROPAS
 KOMISIJA
 Briselē, 29.5.2015.
 COM(2015) 226 final
 2015/0114 (NLE)
 Priekšlikums
 PADOMES LĒMUMS
 par to, lai noslēgtu Pamatnolīgumu par partnerību un sadarbību starp Eiropas
 Savienību un tās dalībvalstīm, no vienas puses, un Mongoliju, no otras puses
 LV LV
 ---pagebreak--- PASKAIDROJUMA RAKSTS
 PRIEKŠLIKUMA KONTEKSTS
 Padome 2009. gada 27. jūlijā pilnvaroja Komisiju risināt sarunas ar Mongoliju par partnerības
 un sadarbības pamatnolīgumu (PSP). Sarunas ar Mongoliju tika uzsāktas Ulanbatorā
 2010. gada janvārī un pabeigtas 2010. gada oktobrī. Abas puses PSP parafēja 2010. gada
 20. decembrī Ulanbatorā, un 2013. gada 30. aprīlī Ulanbatorā to parakstīja. PSP aizstās
 pašreizējo tiesisko regulējumu, kas pamatojas uz 1993. gada Nolīgumu par tirdzniecību un
 ekonomisko sadarbību starp Eiropas Ekonomikas Kopienu un Mongoliju.
 PSP apliecina ES un Mongolijas attiecību arvien pieaugošo nozīmi, kas balstās uz tādiem
 kopīgiem principiem kā vienlīdzība, savstarpēja cieņa, abpusējs izdevīgums, demokrātija,
 tiesiskums un cilvēktiesības. Tas ietver ES standarta politiskās klauzulas par cilvēktiesībām,
 masu iznīcināšanas ieročiem, Starptautisko Krimināltiesu (ICC), kājnieku un vieglajiem
 ieročiem un terorisma apkarošanu, kā arī veicina divpusēju, reģionālu un starptautisku
 sadarbību. Tas nodrošina pamatu efektīvākai ES un tās dalībvalstu sadarbībai ar Mongoliju.
 Tas stiprina politisko, ekonomisko un nozaru sadarbību plašā politikas jomu klāstā, tostarp
 tirdzniecības un investīciju, attīstības, tiesiskuma, brīvības un drošības jomā. Tas aptver tādas
 jomas kā sadarbību attiecībā uz principiem, normām un standartiem, izejvielām, migrāciju,
 organizēto noziedzību un korupciju, rūpniecības politiku un mazos un vidējos uzņēmumus,
 tūrismu, enerģētiku, izglītību un kultūru, vidi, klimata pārmaiņām un dabas resursiem,
 lauksaimniecību, veselību, pilsonisko sabiedrību un valsts un sabiedrības pārvaldes
 modernizāciju.
 PSP ļaus ES uzņemties lielāku atbildību un iegūt lielāku ietekmi šajā reģionā, un veicināt
 Eiropas vērtības un uzlabos konkrētu sadarbību daudzās savstarpēji interesējošās jomās.
 Komisija norāda, ka pēc Eiropas Savienības Tiesas 2014. gada 11. jūnija sprieduma lietā C-
 377/12, Komisija/Padome par Padomes lēmumu par PSP parakstīšanu ar Filipīnām, šis
 priekšlikums būtu jābalsta uz Līguma par Eiropas Savienības darbību (LESD) 207. pantu,
 209. pantu un 218. panta 6. punktu.
 Komisija vērš Padomes uzmanību uz PSP iekļauto priekšpēdējo apsvērumu par Apvienotās
 Karalistes, Īrijas un Dānijas nostāju, pamatojoties uz Līgumu 21. un 22. protokolu. Ņemot
 vērā iepriekš minēto spriedumu, no tā izriet, ka apsvērumā minētie protokoli neattiecas uz
 pašu PSP. ES pusei būtu jāinformē Mongolijas puse par šo iekšējo notikumu attīstības gaitu,
 izmantojot verbālnotu.
 LV 2 LV
 ---pagebreak--- 2015/0114 (NLE)
 Priekšlikums
 PADOMES LĒMUMS
 par to, lai noslēgtu Pamatnolīgumu par partnerību un sadarbību starp Eiropas
 Savienību un tās dalībvalstīm, no vienas puses, un Mongoliju, no otras puses
 EIROPAS SAVIENĪBAS PADOME,
 ņemot vērā Līgumu par Eiropas Savienības darbību un jo īpaši tā 207. un 209. pantu saistībā
 ar tā 218. panta 6. punkta a) apakšpunktu,
 ņemot vērā Eiropas Komisijas priekšlikumu,
 ņemot vērā Eiropas Parlamenta piekrišanu1,
 tā kā:
 (1) Saskaņā ar Padomes 2012. gada 14. maija Lēmumu Pamatnolīgums par partnerību un
 sadarbību starp Eiropas Savienību un tās dalībvalstīm, no vienas puses, un Mongoliju,
 no otras puses, tika parakstīts 2013. gada 30. aprīlī, ņemot vērā tā noslēgšanu vēlāk2.
 (2) Nolīgums būtu jāapstiprina Eiropas Savienības vārdā,
 IR PIEŅĒMUSI ŠO LĒMUMU.
 1. pants
 Pamatnolīgums par partnerību un sadarbību starp Eiropas Savienību un tās dalībvalstīm, no
 vienas puses, un Mongoliju, no otras puses, ar šo ir apstiprināts Savienības vārdā.
 Nolīguma teksts ir pievienots šim lēmumam.
 2. pants
 Savienības Augstais pārstāvis ārlietās un drošības politikas jautājumos, saskaņā ar saviem
 pienākumiem atbilstīgi Līgumiem, vada Apvienoto komiteju, kas paredzēta nolīguma
 56. pantā.
 Apvienotajā komitejā atkarībā no izskatāmajiem jautājumiem tiek pārstāvēta Savienība vai
 attiecīgi Savienība un dalībvalstis.
 3. pants
 Padomes priekšsēdētājs norīko personu, kas tiesīga Savienības vārdā sniegt nolīguma
 63. panta 1. punktā paredzēto paziņojumu.
 1
 OV C , , . lpp.
 2
 OV L 134, 24.5.2012., 4. lpp.
 LV 3 LV
 ---pagebreak--- 4. pants
 Šis lēmums stājas spēkā tā pieņemšanas dienā. To publicē Eiropas Savienības Oficiālajā
 Vēstnesī.
 Briselē,
 Padomes vārdā —
 priekšsēdētājs
 LV 4 LV


type: contracts

jurisdiction: EU

text:
 27.3.2014
 CS
 Úřední věstník Evropské unie
 L 92/25
 ROZHODNUTÍ SMÍŠENÉHO VÝBORU EHP
 č. 199/2013
 ze dne 8. listopadu 2013,
 kterým se mění příloha V (Volný pohyb pracovníků) Dohody o EHP
 SMÍŠENÝ VÝBOR EHP,
 s ohledem na Dohodu o Evropském hospodářském prostoru (dále jen „Dohoda o EHP“), a zejména na článek 98 této dohody,
 vzhledem k těmto důvodům:
 (1)
 Prováděcí rozhodnutí Komise 2012/733/EU ze dne 26. listopadu 2012, kterým se provádí nařízení Evropského parlamentu a Rady (EU) č. 492/2011, pokud jde o vyřizování nabídek volných pracovních míst a žádostí o zaměstnání a opětovné zřízení sítě EURES (1), by mělo být začleněno do Dohody o EHP.
 (2)
 Prováděcím rozhodnutím 2012/733/EU se s účinkem ode dne 1. ledna 2014 zrušuje rozhodnutí Komise 2003/8/ES (2), které je začleněno do Dohody o EHP, a které by se proto mělo v Dohodě o EHP s účinkem ode dne 1. ledna 2014 zrušit.
 (3)
 Příloha V Dohody o EHP by proto měla být odpovídajícím způsobem změněna,
 PŘIJAL TOTO ROZHODNUTÍ:
 Článek 1
 Příloha V Dohody o EHP se mění takto:
 1)
 Za bod 2 (nařízení Evropského parlamentu a Rady (EU) č. 492/2011) se vkládá nový bod, který zní:
 „2a.
 32012 D 0733: prováděcí rozhodnutí Komise 2012/733/EU ze dne 26. listopadu 2012, kterým se provádí nařízení Evropského parlamentu a Rady (EU) č. 492/2011, pokud jde o vyřizování nabídek volných pracovních míst a žádostí o zaměstnání a opětovné zřízení sítě EURES (Úř. věst. L 328, 28.11.2012, s. 21).“
 2)
 Znění bodu 7 (rozhodnutí Komise 2003/8/ES) se zrušuje ode dne 1. ledna 2014.
 Článek 2
 Znění prováděcího rozhodnutí 2012/733/EU v islandském a norském jazyce, která mají být zveřejněna v dodatku EHP Úředního věstníku Evropské unie, jsou platná.
 Článek 3
 Toto rozhodnutí vstupuje v platnost dnem 9. listopadu 2013 za předpokladu, že Smíšenému výboru EHP jsou učiněna veškerá oznámení podle čl. 103 odst. 1 Dohody o EHP (3).
 Článek 4
 Toto rozhodnutí bude zveřejněno v oddílu EHP a v dodatku EHP Úředního věstníku Evropské unie.
 V Bruselu dne 8. listopadu 2013.
 Za Smíšený výbor EHP
 předseda
 Thórir IBSEN
 (1) Úř. věst. L 328, 28.11.2012, s. 21.
 (2) Úř. věst. L 5, 10.1.2003, s. 16.
 (3) Nebyly oznámeny žádné ústavní požadavky.


type: legislation

text:
 Avis juridique important
 |
 31981L0421
 Richtlinie 81/421/EWG des Rates vom 10. Juni 1981 zur Abweichung von der Richtlinie 73/403/EWG zur Synchronisierung der allgemeinen Volkszählungen zugunsten der Italienischen Republik
 Amtsblatt Nr. L 165 vom 23/06/1981 S. 0011
 **** ( 1 ) ABL . NR . L 347 VOM 17 . 12 . 1973 , S . 50 . RICHTLINIE DES RATES VOM 10 . JUNI 1981 ZUR ABWEICHUNG VON DER RICHTLINIE 73/403/EWG ZUR SYNCHRONISIERUNG DER ALLGEMEINEN VOLKSZÄHLUNGEN ZUGUNSTEN DER ITALIENISCHEN REPUBLIK ( 81/421/EWG ) DER RAT DER EUROPÄISCHEN GEMEINSCHAFTEN - GESTÜTZT AUF DEN VERTRAG ZUR GRÜNDUNG DER EUROPÄISCHEN WIRTSCHAFTSGEMEINSCHAFT , INSBESONDERE AUF ARTIKEL 213 , AUF VORSCHLAG DER KOMMISSION , IN ERWAEGUNG NACHSTEHENDER GRÜNDE : IN DER RICHTLINIE DES RATES 73/403/EWG VOM 22 . NOVEMBER 1973 ZUR SYNCHRONISIERUNG DER ALLGEMEINEN VOLKSZÄHLUNGEN ( 1 ) IST VORGESEHEN , DASS DIE MITGLIEDSTAATEN ZWISCHEN DEM 1 . MÄRZ UND DEM 31 . MAI 1981 EINE ALLGEMEINE VOLKSZÄHLUNG DURCHFÜHREN . INZWISCHEN SIND IN DER ITALIENISCHEN REPUBLIK ERNSTE VERWALTUNGSPOLITISCHE SCHWIERIGKEITEN AUFGETRETEN , DIE BEI ERLASS DER RICHTLINIE NICHT VORHERSEHBAR WAREN UND EINE ORDNUNGSGEMÄSSE DURCHFÜHRUNG DER VOLKSZÄHLUNG INNERHALB DES GENANNTEN ZEITRAUMS PRAKTISCH VERHINDERN . NUNMEHR IST VORGESEHEN , DIE VOLKSZÄHLUNG IN DER ITALIENISCHEN REPUBLIK ZWISCHEN DEM 1 . SEPTEMBER UND DEM 31 . DEZEMBER 1981 DURCHZUFÜHREN - HAT FOLGENDE RICHTLINIE ERLASSEN : ARTIKEL 1 IN ABWEICHUNG VON ARTIKEL 1 DER RICHTLINIE 73/403/EWG FÜHRT DIE ITALIENISCHE REPUBLIK DIE ALLGEMEINE VOLKSZÄHLUNG ZWISCHEN DEM 1 . SEPTEMBER UND DEM 31 . DEZEMBER 1981 DURCH . ARTIKEL 2 DIESE RICHTLINIE IST AN DIE MITGLIEDSTAATEN GERICHTET . GESCHEHEN ZU LUXEMBURG AM 10 . JUNI 1981 . IM NAMEN DES RATES DER PRÄSIDENT W . ALBEDA


text:
 Avis juridique important
 |
 31976L0933
 Sechzehnte Richtlinie 76/933/EWG der Kommission vom 1. Dezember 1976 zur Änderung der Anhänge der Richtlinie 70/524/EWG des Rates vom 23. November 1970 über Zusatzstoffe in der Tierernährung
 Amtsblatt Nr. L 364 vom 31/12/1976 S. 0018 - 0019 Griechische Sonderausgabe: Kapitel 03 Band 16 S. 0209
 ++++ ( 1 ) ABL . NR . L 270 VOM 14 . 12 . 1970 , S . 1 . ( 2 ) ABL . NR . L 198 VOM 23 . 7 . 1976 , S . 10 . SECHZEHNTE RICHTLINIE DER KOMMISSION VOM 1 . DEZEMBER 1976 ZUR ÄNDERUNG DER ANHÄNGE DER RICHTLINIE 70/524/EWG DES RATES VOM 23 . NOVEMBER 1970 ÜBER ZUSATZSTOFFE IN DER TIERERNÄHRUNG ( 76/933/EWG ) DIE KOMMISSION DER EUROPÄISCHEN GEMEINSCHAFTEN - GESTÜTZT AUF DEN VERTRAG ZUR GRÜNDUNG DER EUROPÄISCHEN WIRTSCHAFTSGEMEINSCHAFT , GESTÜTZT AUF DIE RICHTLINIE DES RATES VOM 23 . NOVEMBER 1970 ÜBER ZUSATZSTOFFE IN DER TIERERNÄHRUNG ( 1 ) , ZULETZT GEÄNDERT DURCH DIE FÜNFZEHNTE RICHTLINIE DER KOMMISSION VOM 21 . JUNI 1976 ( 2 ) , INSBESONDERE AUF ARTIKEL 6 , IN ERWAEGUNG NACHSTEHENDER GRÜNDE : IN DER VORGENANNTEN RICHTLINIE IST VORGESEHEN , DASS DER INHALT DER ANHÄNGE DER ENTWICKLUNG DER WISSENSCHAFTLICHEN UND TECHNISCHEN ERKENNTNISSE STÄNDIG ANGEPASST WERDEN MUSS . NACH DEN AUF GEMEINSCHAFTLICHER EBENE DURCHGEFÜHRTEN UNTERSUCHUNGEN REICHEN DIE IN ANHANG I GENANNTEN HÖCHSTGEHALTE AN VITAMIN D3 IN GEFLÜGELFUTTER NICHT AUS , UM DEN BEDARF DIESER TIERART ZU DECKEN . ES ERSCHEINT DAHER ANGEBRACHT , HÖHERE WERTE IN DEM MASSE ZUZULASSEN , SOLANGE DIESE KEINE RISIKEN FÜR DIE GESUNDHEIT VON TIEREN UND MENSCHEN NACH SICH ZIEHEN . DIE ANWENDUNG DES WACHSTUMSFÖRDERERS OLAQUINDOX FÜR SCHWEINE WURDE IN EINIGEN MITGLIEDSTAATEN ERFOLGREICH ERPROBT . ES ERSCHEINT DAHER ANGEBRACHT , ES UNTER BESTIMMTEN VORAUSSETZUNGEN ZUMINDEST AUF NATIONALER EBENE ZUZULASSEN , BIS ES AUF GEMEINSCHAFTSEBENE ZUGELASSEN WERDEN KANN . DIE IN DIESER RICHTLINIE VORGESEHENEN MASSNAHMEN ENTSPRECHEN DER STELLUNGNAHME DES STÄNDIGEN FUTTERMITTELAUSSCHUSSES - HAT FOLGENDE RICHTLINIE ERLASSEN : ARTIKEL 1 DIE ANHÄNGE ZUR RICHTLINIE DES RATES VOM 23 . NOVEMBER 1970 ÜBER ZUSATZSTOFFE IN DER TIERERNÄHRUNG WERDEN WIE FOLGT GEÄNDERT . ARTIKEL 2 ANHANG I , TEIL H " VITAMINE , PROVITAMINE UND ÄHNLICH WIRKENDE STOFFE , DIE CHEMISCH EINDEUTIG BESCHRIEBEN SIND " , WIRD HINSICHTLICH DES ZUSATZSTOFFES NR . E 671 " VITAMIN D3 " WIE FOLGT GEÄNDERT : 1 . DAS WORT " LEGEHENNEN " IN DER SPALTE " TIERART " SOWIE DER WERT " 3000 " , DER NEBEN DIESER TIERART IN DER SPALTE " HÖCHSTGEHALT IE/KG DES ALLEINFUTTERMITTELS ODER DER TAGESRATION " EINGESETZT IST , WERDEN DURCH DIE WORTE " MASTHÜHNER , TRUTHÄHNE " BZW . DURCH DEN WERT " 5000 " ERSETZT . 2 . DER WERT " 2000 " , DER NEBEN " SONSTIGES GEFLÜGEL " IN DER SPALTE " HÖCHSTGEHALT IE/KG DES ALLEINFUTTERMITTELS ODER DER TAGESRATION " EINGESETZT IST , WIRD DURCH DEN WERT " 3000 " ERSETZT . ARTIKEL 3 ANHANG II , TEIL F " WACHSTUMSFÖRDERER " WIRD DURCH FOLGENDE POSITION ERGÄNZT : ( SIEHE ABL . ) ARTIKEL 4 DIE MITGLIEDSTAATEN SETZEN BIS SPÄTESTENS 1 . FEBRUAR 1977 DIE ERFORDERLICHEN RECHTS - UND VERWALTUNGSVORSCHRIFTEN IN KRAFT , UM DEN BESTIMMUNGEN DIESER RICHTLINIE NACHZUKOMMEN . SIE SETZEN DIE KOMMISSION UNVERZUEGLICH HIERVON IN KENNTNIS . ARTIKEL 5 DIESE RICHTLINIE IST AN ALLE MITGLIEDSTAATEN GERICHTET . BRÜSSEL , DEN 1 . DEZEMBER 1976 FÜR DIE KOMMISSION P . J . LARDINOIS MITGLIED DER KOMMISSION